cyanic-selkie/wikianc huggingface dataset:
猶他茶壺
猶他茶壺係一個普通茶壺嘅數學模型，睇落實心，圓柱形同埋少少凸起. 茶壺模型最早喺1975年由電腦圖像學研究員 Martin Newell 整出嚟，佢係電腦圖像程式嘅先鋒，當時喺猶他大學讀.
康內留斯·范德比爾特
康內留斯·范德比爾特係一個美國創業家.
肥佬
肥佬可以係：
阿倫·蘇加
阿倫·蘇加係一個英國創業家、政治人、自傳作者、實業家、電腦科學家.
廣州商業區
概覽
至2002年，廣州度計正係都會級嘅商業功能區，有北京路、天河、西關、東山口幾個. 而係屬於區域級嘅商業功能區，就有大東門、江南西等13個，仲有環市東－天河北中央商務區，同埋流花會展商務區.
現代嘅廣州城中心商圈系統，主要係天河、越秀兩個建制區做主嘅雙核心結構. 天河係20世紀90年代由政府規劃帶起嘅，一路發展到現代成咗商業（高尚商務）集中地，主要包括咗天河北、珠江新城等地. 而越秀（含東山）就係廣州傳統城市中心，主要嘅商業集中地，包括由北京路去到上下九（接西關）、環市東路（高尚商務）. 成個嘅商業結構主體，呈現咗雙中心空間結構.
整體嘅通商背景
歷史上廣州係一個以外貿而興起嘅港口城市，由秦漢時期（約前226-公元220年）開始，中國大陸嘅絲織品、瓷器、鐵器、銅錢、紙張、金銀等，就由廣州起航送到去海外，而外埠嘅珠寶、香藥、象牙、犀角等商品又由呢度輸入大陸，令廣州慢慢咁成咗世界最出名嘅貿易大港. 而喺歷代朝廷嘅對外（尤南洋各國）貿易度，廣州都佔咗好重要嘅位，因為同中國大陸腹地嘅聯絡相對其他貿易港，係更密切、便利嘅. 到咗明清時期，由於官府將廣州當成咗主要口岸，仲要搞埋一口通商，強化咗廣州嘅出入口商品集散中心地位. 喺16世紀中期打後，朝廷同官府系統嘅運作，更係依賴包括廣州外貿所賺嚟嘅大量美洲白銀，先至運作得正常. 就1700到1830年間輸入中國大陸嘅美洲白銀，單喺廣州港口，憑藉歐洲各國到廣州啲生意，大概有賺嚟9000萬鎊到1億鎊之間（折合大概4億銀元），成筆數就佔咗呢130年各外貿港輸入大陸銀元嘅五分四.
到咗1842年南京條約後五口通商，廣州嘅外貿中心地位，隨著上海開埠而轉移. 而到咗香港變成自由港後，代替埋廣州成為咗貨物嘅集散地. 到咗中華民國時期，廣州對外嘅貿易受第一次世界大戰（1912～1936），中日戰爭等影響，而有好大起落，戰事需要嘅原料、食品嘅交易會相應咁擴大，而其他啲貿易品交易就會大幅咁縮減. 喺1946年到解放軍打到去廣州前，由於南京政府同美國聯邦政府簽訂咗《中美友好通商航海條約》，廣州嘅貿易地位，係一路跟著上海後尾做阿二. 呢陣入口嘅西貨以製成品、消費品做主；出口貨，就主要係農副產品、礦產原料同埋半製品. 出口貨值係逐年遞增且幅度好大，貨值仲一路佔咗中華民國嘅前三位. 到咗1949年時，廣州外貿出超達到美金1400萬有多，而入口貿易就完全停滯咗.
中共建政後嘅1957～1979年間，當局喺當地搞咗新嘅國有外貿企業，用中央計劃管理控制啲貿易. 到咗社會主義經濟建設時候，當局需要用到大筆嘅外匯，就由專業外貿公司壟斷嗮啲出入口貿易，將貿易嘅所得外匯冚唪唥上繳俾中央. 而廣州啲外貿仲跟埋搞計劃經濟管理，照著啲「計劃」出口同收購. 到1979年後，中共中央同國務院決定俾廣東、福建兩省「特殊政策」同「靈活措施」，而1984年再批咗俾包括咗廣州市嘅14個沿海城市有「特殊政策」，將廣州市列做「開放、改革的綜合試驗區」. 到1985年，中央批俾廣州市恢復「國民經濟計劃單列戶頭」，令到廣州市政府享有省一級嘅經濟管理權限. 喺呢個由計劃經濟過渡到市場經濟嘅過程度，廣州嘅貿易市場格局，重新有返啲歷史上嘅多姿多彩.
隋唐
呢陣時嘅廣州港係世界著名嘅商港，商業喺城市同世界範圍都有顯赫嘅地位，城鄉商業都係咁發達，令到廣州城入邊，形成咗三大商業區. 中心喺老城區，範圍由西向東，大概係依家嘅華寧里去到小北路，由北向南，就大概係依家越華路去到中山路稍南（近省財政廳）.
宋元
喺宋代廣州嘅經濟外貿繼續有發展，令到住落嘅人加多起身. 據統計喺宋朝300年時間入邊，廣州城擴建同修繕就有10幾次. 北宋慶曆四年（1045）係規模最大嘅一次，加起咗中城、東城同西城，其中個西城係為咗保護新發展商業區而擴建，規模係最大嘅，城池嘅周長係十三里有多.
宋代廣州嘅商業區，基本係沿水路而發展嘅. 城內就係以南濠、玉帶濠沿線最繁華（依家嘅惠福路、高第街、濠畔街一帶）. 而後尾嘅西城，就喺廣州城嘅西南方（南海縣境），臨近啲深水道，外商嘅蕃舶同蕃坊就集中呢度. 嗰陣嘅西城好鬼繁榮，之中以五丈幾高嘅「共榮樓」做最輝煌嘅代表. 熙寧四年（1071年）主持起西城嘅經略使程師孟，仲作埋詩〈共榮樓〉讚佢話：「千門日照珍珠市，萬瓦煙生碧玉城，山海是為中國藏，梯航尤見外夷情. 」
南宋後廣州城南喺沿江北岸，又跟著興起咗新嘅商業中心. 官府為咗再保護，喺南宋嘉定三年（1210）由廣南東路經略使陳峴，主持喺城南外加起咗東西「雁翅城」（南城）一路去到海皮度，其中東翅係長九十丈，西翅係長五十丈.
明
明代嘅官府頒令，禁止啲外商同商船去廣州城做生意，喺城南嘅貿易活動，包括原先超旺盛嘅走私活動，好快就轉入低谷同消失. 而西關呢陣時喺蜆子步度，設立咗市舶亭同懷遠驛，愛來接待外商. 到咗嘉靖五年（1526年），西關南部開鑿咗河道，沿新河一帶好快就開咗唔少舖頭，新城濠畔街啲商戶亦紛紛搬去嗰頭發展，帶動咗西關商業嘅崛起同繁盛.
清末到中華民國
喺1909~1929年，廣州嘅工商業逐步發展，東山由於地理嘅優勢，成為咗工商界、歸僑同僑眷爭著買地起屋嘅地頭，東山、東較場舊營壘（義山）等地成為咗新興嘅居住同商業區.
1918年廣州市政公所建立後 主導拆城牆、拓闊馬路 ，大規模推動城市嘅新建設. 1920到1930年代開馬路嘅同時，又起咗一大揸騎樓，好似較為西化嘅西堤大新公司、城內大新公司幾個，都係用騎樓嘅建築形式去起嘅. 騎樓街因此成為咗新興嘅商業區，喺嗰陣好受市民歡迎，係便利咗日常生活同買嘢. 而廣州新開嘅主要集中嘅騎樓商業街，有永漢路、一德路、惠愛路、文德路、吉祥路、財政北路、大南路等20幾個路段. 而尤其永漢路、惠愛路、一德路、上下九路等主要位置，據統計商戶數目就佔咗呢啲區域嘅三成人口.
衝擊同重整
喺文革時期，受埋極左思潮嘅影響，廣州嘅商業遭到咗中共建政以來嘅第二次、亦係最嚴重嘅衝擊. 其中1969年4月各市屬專業公司俾當局撤銷咗，而實行咗政企合一，商業嘅正常運作受咗好大阻滯. 而服務華僑嘅專供僑匯商品嘅華僑商品供應公司，亦喺1966年俾當局撤銷咗. 到咗1970年，當局提出「鬧市不鬧」嘅口號，喺備戰疏散陣大批裁撤咗商業網點，或者搬嗮到城市嘅邊緣區，例如國營嘅日用品商戶就俾減少咗115個，下降18％. 50幾個商戶係俾搬到去郊區同市屬從化、花縣，另外仲關閉埋文昌、長壽兩個小商品市場. 個人商販同集體商店一樣俾大批裁減，有大批嘅商業從業者俾下放到五七幹校或俾送到農村接受再教育.
商業網點俾大量裁併後，營業嘅管理跟埋國營工業模式而越來越機械化，似每日定時收檔，冇法好好服務啲市民嘅消費需要. 四人幫俾當局處理咗之後，成個嘅營業管理先至開始改善，服務返啲市民顧客. 而廣州未完全經濟開放前，好似早市嘅供應，就有好嚴重嘅問題，一個原因就係仲賣咁早餐嘅商戶，經已非常之少. 據統計喺1970年後嘅廣州市入邊，就有60幾間飲食檔同80幾間糕點檔俾當局撤銷，廣大路口同清平路口一帶，原先食檔係超多嘅，但俾集中裁撤咗，所以根本供應唔到市民需要. 同時期嘅海珠區嘅黨委副書記，就大力主導改變同重振全區食檔尤其啲夜市服務，令到區內嘅食檔延長咗服務時間、增加咗貨品花色兼提高埋品質. 後期啲工礦點、居民區、交通幹線、車站、碼頭等地，都恢復設立返商業點，供應社會各種食品. 據統計去到1979年初，廣州市飲食行業嘅早餐供應點由480幾個，增加到550幾個.
商業復甦
1980年代到90年代初，對外界廣州市民係有流行呢個講：「唔到南方大廈，就唔算到咗廣州. 」而附近嘅人民南路、十三行商圈就係嗰陣啲外地客逛省城嘅中心商業區域. 後期上下九、北京路相繼建立咗步行街，重新擴大咗本地同外地來客嘅商業消費選擇. 而同一時間廣州城市開發嘅需求，隨著經濟重振而逐步升溫，政府嘅著眼點就係要東移開發空間，沿著環市東路跨過天河立交嘅地皮，就俾睇中咗做新開發嘅中心. 1998年天河城廣場正式開業以來，天河路商圈跟著一路發展成型，千禧年後成為咗廣州嘅第一商圈.
規劃發展
喺陳濟棠主政廣東嗰陣，大搞廣州嘅市政建設，規劃埋中心商業區，將惠愛路、上下九路同西濠口商業區，規劃做廣州嘅中心商業區，建成咗中山戲院、新華戲院、新華酒店、新亞酒店等. 據話當其時嘅格局，係廣州嘅大街小巷都佈滿咗商鋪，平均係50人就有一間.
中共建政後1956年搞咗社會主義改造，到1958年開始大幅裁撤啲商業網點，啲專業街慢慢冇嗮商業特色. 而直到1979年改革開放前，當局嘅重點方向係搞大嘅工業區，對商業區嘅發展，就得1960年代喺員村工業區嘅「員村一條街」配套工程，主要就係服務啲工友嘅. 到1979年後，各色商業區重新發展咗，啲層次擴大兼且多元化，主要嘅商業區分別喺市區中心同交通集散中心出現，而地區嘅中心仲有社區入邊，都有好多嘅商業中心（群）形成咗.
喺千禧後當局主推啲社會生產結構嘅大改變，因應生產總值同實際利用外資嘅（稅費收入）需要，目標轉去打造多個大型嘅產業中心，係以高新科技、金融服務業、商務投資等做主打. 就咁就喺白雲、天河、番禺等地區，當局重點返去如白雲新城、珠江新城、南沙新區等主推嘅產業新中心區度，打造啲產業同附帶嘅商圈（商務配套），夾埋對粵港澳啲知識技術、人力、資金等嘅再配置同利用 ，去實現返北京中央揸莊嘅產業轉型升級工程啲目標.
清拆破壞
1980年代開始政府主導嘅城市建設，當中破壞咗唔少啲商業騎樓，對城市歷史文化造成咗難以挽回嘅傷痛. 似1993年12月尾開搞嘅廣州地鐵一號線，廣州模仿咗香港，引入咗發展商沿線發展地鐵物業，騎樓就成為咗地產開發嘅阻礙而被大批清拆. 廣州中山路沿線一帶嘅騎樓，中山四路—中山五路嘅騎樓街就咁俾拆曬.
現代嘅商業分區
包括咗北京路步行街、教育路、惠福路仲有中山五路
包括咗中華廣場、流行前线、地王廣場同東川運動名店城等 包括咗天河城、廣百百貨中怡店、宏城廣場、正佳廣場、廣州購書中心、維多利廣場同天河南一路、天河東路特色小街 包括咗花園酒店同建設六馬路一带，麗柏廣場，友誼商店 包括咗中信廣場、市長大廈同時代廣場一帶 包括咗江南西路，連同寶崗大道交界江南西
包括著天河崗頂一带，石牌東路、天河路交界一带，華南最主要嘅數碼電子產品同配件嘅交易市場 河南新港西路同東曉南路一帶
阿連拿斯
阿連拿斯（Gilbert Jay Arenas, Jr.，）係美國一職業籃球員，司職控球後衛，2001年畀金州勇士喺選秀會揀中之後加入NBA，先後效力金州勇士、華盛頓巫師、奧蘭多魔術同埋孟非斯灰熊，至2012年轉戰中華人民共和國嘅CBA.
Hong4
hong4係拉丁字母同阿剌伯數字串字，指：
廣東話拼音
廣東話拼音，數字代表聲調.
巴列姆期
巴列姆期（Barremian）係白堊紀早白堊世六個期入面嘅第四個期嘅地質年代，時間係129.4 ± 1.5 百萬年前到 125.0 ± 1.0 百萬年之前. 個名嚟自呢個地質年代嘅典型地點法國普羅旺斯-阿爾卑斯-蔚藍海岸上普羅旺斯阿爾卑斯省巴列姆（法文：Barrême）.
金 (完顏)
大金，史學家叫金朝（1115年－1234年），係女真人喺中國東北嘅王朝，開國者金太祖完顏阿骨打（完顏旻），1115年定都會寧府，即家下黑龍江省哈爾濱市阿城區. 1125年滅遼朝，1127年滅北宋. 1234年亡於蒙古同南宋夾攻，歷10皇帝.
金朝係當時中國北方一個強大政權，全盛時期嘅統治範圍，東北到日本海、黑龍江流域一帶；西北到河套地區；西便黐住西夏；南便以秦嶺到淮水（家下淮河）一線同南宋交界，西便以大散關同宋做界. 金朝同南宋、西遼、西夏、大理國政權並存.
人造皮
人造皮係指模仿真皮質感嘅料，通常用到聚氨酯、聚氯乙烯去整.
睇埋
[[Category:料]]
希莫加
希莫加（Shimoga）係印度一座城，喺卡納塔克邦東部，係希莫加縣首府，面積70.01平方公里，2011年有人口322,505.
德魯拜·安巴尼
德魯拜·安巴尼係一個印度、英屬印度、印度聯邦創業家.
亞當斯
亞當斯（Adams，有譯「亞登斯」）係一個歐洲姓. 姓亞當斯嘅名人包括：
打荷包 (足球)
打荷包原本嘅意思係指俾人偷咗個銀包.
喺足球場上，佢嘅意思係當控球在腳嘅球員唔小心或者唔留神，而俾對方球員喺腳下偷甩個波變成對手反攻嘅機會.
丹尼士摩根
丹尼士摩根（Dennis Morgan，）係一個美國嘅男演員、歌手、電影演員，佢喺1936年出道.
英迪拉甘地國際機場
英迪拉甘地國際機場（Indira Gandhi International Airport；）係印度德里嘅國際機場. 佢個名係紀念印度頭一位女總理英迪拉甘地.
類:印度 類:亞洲機場
Servignat
Servignat係法國嘅一個市鎮，位置喺安省.
馬利安
馬利安（Shawn Dwayne Marion，）係美國一職業籃球員，司職小前鋒或者大前鋒，1999年畀鳳凰城太陽喺選秀會揀中之後加入NBA，先後效力鳳凰城太陽、邁亞美熱火、多倫多速龍同埋達拉斯牛仔.
雷文洛克
雷文洛克係一個美國餐飲家、實業家、作家、推銷員、創業家.
Hong5
hong5係拉丁字母同阿剌伯數字串字，指：
廣東話拼音
廣東話拼音，數字代表聲調.
杉山新
（）係日本足球員，司職後衞，效力過柏太陽神，甲府風林，大宮松鼠，橫濱FC，及FC岐阜.
基里爾字母
基里爾字母，又叫做斯拉夫字母、基利爾字母、基立爾字母（俄文：кирилли́ческий алфави́т或者кири́ллица，轉寫：kirilličeskij alfavit或者kirillica），係喺斯拉夫語族大多數民族入邊通行嘅字母書寫系統. 喺2011年，用呢套字母系統做標準書寫形式嘅語言，講嘅人口就有差唔多2.5億人，佢仲係歐洲第三多人用嘅字母，排喺拉丁字母同希臘字母後面. 白俄羅斯、保加利亞、波黑、俄羅斯、哈薩克、吉爾吉斯、北馬其頓、蒙古國、黑山、塞爾維亞、塔吉克、烏克蘭、烏茲別克同土庫曼都用基里爾字母去寫佢哋嘅官方語言，但係而家哈薩克政府決定棄用基里爾字母，改用拉丁字母；蒙古政府就決定喺2025年前恢復使用傳統蒙古字，但就唔會一刀切噉廢除，而係會兩隻一齊用.
歷史
基里爾字母源於格拉哥里字母，而格拉哥里字母脫胎自希臘字母，基里爾字母普遍認為係由基督教傳教士聖基里爾（希臘文：Κύριλλος；教會斯拉夫文：Кѷриллъ；827年–869年）同聖梅篤丟斯（希臘文：Μεθόδιος；教會斯拉夫文：Меѳодїи）喺9世紀為咗喺斯拉夫民族傳播基督教（嗰時東西教會重未正式分裂）方便所創立嘅，俾斯拉夫民族廣泛採用，因此有時亦都叫做斯拉夫字母. 早期忌基里爾字母又叫做古斯拉夫文字母（而今忌斯拉夫字母經過修改）.
使用情況
而今用基里爾字母忌文字大多數係斯拉夫語族忌語言，包埋俄文、烏克蘭文、魯先文、白俄羅斯文、保加利亞文、塞爾維亞文、馬其頓文等.
而屬於斯拉夫語族西斯拉夫語支忌索布文、波蘭文、捷克文同埋斯洛伐克文等，就不朽都寫拉丁字母.
屬於西南斯拉夫語支忌塞爾維亞文、克羅地亞文同埋波斯尼亞文，原本俾人睇成係同一種語言，但係因為宗教同族裔等原因分立成三種語言. 克羅地亞文同波斯尼亞文寫拉丁字母，塞爾維亞文就同時寫基里爾字母同拉丁字母.
喺1930年前後，蘇聯為其國境入邊好多忌少數民族改革文字，用基里爾字母替代原來忌少數民族文字字母（通常係阿拉伯字母），所以而今原來蘇聯國境入邊好多民族文字用基里爾字母. 其中使用人口較多忌語言有哈薩克文、塔吉克文、吉爾吉斯文、維吾爾文、巴舒閣文、楚華殊文、車臣文、卡白達文、馬里文、阿華勒文、烏德穆勒特文等. 1946年蒙古人民共和國忌文字亦都推行改用咗基里爾字母，直到1990年代蒙古國建立之後舊忌蒙文書寫方式先至用返.
阿塞拜疆文、格魯吉亞文、土庫曼文、烏茲別克文等文字曾經用基里爾字母改造，喺脫離蘇聯獨立之後又恢復返自己原來忌文字. 喺俄羅斯聯邦入邊，車臣共和國用忌車臣文同韃靼斯坦共和國用忌韃靼文，原來念著改寫拉丁字母，但係俾蘇聯同俄羅斯政府阻著.
蘇聯亦都曾經幫摩爾達維亞忌文字（「摩爾達維亞文」）改寫西里爾字母，但係摩爾多瓦獨立之後，多數摩爾多瓦人覺得摩爾多瓦文并唔存在，而渠等使用忌係羅馬尼亞文.
字母
基里爾字母傳到東斯拉夫同南斯拉夫入邊，用嚟寫渠忌語言，包埋古東斯拉夫語.
今日大部份基里爾字母都係一個字母對應一個音，祇有少量嘅語言之間嘅差別.
KOI-8 編碼
KOI-8 編碼系列係喺Unicode 興之前好興忌西里爾字母電腦編碼，主要有 KOI8-R（俄語）、KOI8-U（烏克蘭語）等版本. 請睇 KOI-8.
造馬
造馬，即「制（造）（馬）王」，係指製造假結果嘅一種手段.
醫院波
醫院波嘅意思即係話，當踢足球嘅時候，一位球員諗住交個波畀隊友，點知嗰個接應嘅隊友身邊其實已經有對方球員接近緊，令到呢個接應嘅球員接呢球接得好狼狽，甚至差啲交失而將個波畀咗對手，或者引到對手球員向接應嘅隊友飛剷，差啲令隊友受傷入醫院；講得簡單啲，就係因為個球員畀個波「到喉唔到肺」，噉呢啲傳球就可以話係畀醫院波.
呢句術語最普遍係喺講波佬嘅口中聽到.
場效應管放大器
場效應管放大器（英文：FET amplifier）係一種用場效應管（Field-effect transistor，FET）嘅放大器. 喺放大器嘅應用入面，場效應管嘅主要優點係佢可以有好高嘅輸入阻抗同低輸出阻抗.
柔順劑
柔順劑（fabric softener 或者 fabric conditioner）係洗衫用嘅化學品，可以令衫變得柔軟、唔起靜電、聞落清香.
山姆·沃爾頓
山姆·沃爾頓係一個美國創業家、實業家、經濟學家.
Boistrudan
Boistrudan係法國嘅一個市鎮，位置喺布禮斯大區嘅伊勒-維萊訥.
星雲
（nebula，，眾數係 nebulae，呢隻字喺拉丁文當中係指雲或者霧 ）係由宇宙塵以及氫同氦等電漿夾埋形成嘅星際雲（一嚿星際雲係太空星際空間入面嘅一團塵埃同氣體）. 喺廿世紀前，星雲呢隻詞曾經俾人用嚟指「任何瀰漫嘅天體」，包括銀河系以外嘅星系都俾人叫做「星雲」. 但自從廿世紀初開始，天文學科研上嘅進步加深咗人類對星雲嘅了解，所以到咗今日，一個天體一定要有齊宇宙塵同電漿等嘅成份，先至會俾人歸類做星雲.
星雲好巨大，但密度好低：例如獵戶座大星雲（Orion Nebula）直徑有 24 光年（相比之下，太陽系嘅直徑大約係 0.0012486 光年 ），但佢以星雲嚟講查實係比較細嘅，而大啲嘅星雲直徑閒閒地可以有成幾百光年咁長 ；同時，星雲嘅平均密度又低得好交關，一般仲低過喺地球上創造得到嘅真空. 根據天文學家計算，一嚿典型嘅星雲如果密度唔變，但容量縮到好似地球咁大嘅話，佢嘅質量會得嗰幾公斤重 （相比之下，地球嘅質量大約係 5.97237 x 1024 公斤）.
星雲好多時係恆星誕生嘅空間，例如鷹星雲（Eagle Nebula）嘅創生之柱就係噉：喺星雲當中，分得散修修嘅氣體、星塵、同第啲物料會慢慢噉（經過幾億年嘅時間）因為萬有引力互相吸引，然後黐埋一齊，形成密啲嘅天體；當一啲密啲嘅天體形成，佢哋又會靠自己嘅萬有引力再吸引多啲物料，而最後如果一嚿因為噉而形成嘅天體質量夠大，佢就可以變成行星或者恆星等嘅物體.
點影星雲相
為咗做太空科學嘅研究，科學家自從廿世紀中開始就射咗好多太空望遠鏡上圍繞地球嘅軌道嗰度. 呢啲太空望遠鏡會一路圍住地球轉，一路周圍向唔同角度影相（探測由各種地球外天體嚟嘅光），並且將收集到嘅數據轉送返去地球基地嗰度，等啲科學家有得知道外太空嗰度發生緊乜嘢事. 呢啲太空望遠鏡有住先進嘅設備，能夠望到好遙遠嘅太空當中嘅物件－包括星雲.
由望遠鏡嘅數據當中，科學家能夠砌出星雲嘅圖像：太空望遠鏡會接收到星雲所發出嘅光，又或者（喺探測黑暗星雲嗰陣）接收嚿星雲周圍嘅物件發出嘅光，並且用呢啲光重組返一幅黑白影像出嚟. 跟手天文學人員就會用一啲電腦軟件估計嚿星雲嘅化學成份，靠噉嚟估計嚿星雲應該係乜嘢色水（例如實驗顯示，純氫氣受刺激嗰時偏向射藍光；詳情可以睇吓光譜學方面嘅嘢），最後整成大眾見得到嘅星雲相.
基本分類
多數嘅星雲都屬於瀰漫星雲（diffuse nebula），即係話佢哋嘅結構冇乜嘢明顯嘅邊界，嚿星雲會隨住遠離佢哋嘅中心慢慢噉變得稀薄，而唔係喺某一條邊界突然間冇嗮嘅. 一嚿星雲可以基於發光上嘅特性屬於以下三種其中一種 ：
呢三種星雲都會因為內部嘅宇宙塵而射出大量嘅紅外線（infrared） ，三者主要嘅分別在於「曉唔曉發光」同埋（如果會）「點解會曉發光」：發射星雲同反射星雲都會射出可見光（visible light），所以只要個望遠鏡夠勁就可以用人眼睇到，但係佢哋發光嘅原理唔同；前者由大量離子化咗嘅氣體（尤其係離子化嘅氫）組成，呢啲氣體本身會射出唔同色水嘅可見光；而後者之所以會射出可見光，就主要係因為反射嘅作用. 反射星雲本身唔多曉發光，但係受到自己四圍嘅恆星照射，而反射所受到嘅光. 最後，黑暗星雲就因為自己唔識發光，又冇附近恆星嘅光俾佢反射，所以唔會有光射出嚟，但呢啲星雲可能會遮住喺佢哋後面嘅物體所發出嘅光，所以天文學家依然有可能用望遠鏡觀察得到佢哋.
發射星雲往往係恆星形成嘅場所，好似上面提到嘅獵戶座大星雲同天鵝星雲都係噉樣. 呢啲星雲內部有大量嘅氫同氦，呢一大團嘅氣體當中嘅粒子會因為重力而互相吸引，最後聚埋做一團，喺自己嘅重力之下崩塌並且形成恆星，而喺恆星形成場所嘅中心，好多時呢種作用仲會形成巨大嘅恆星，呢啲巨大恆星射出嘅紫外線（ultraviolent）會將周圍嘅氣體離子化，令到呢團氣體發出可見光，喺巨大恆星周圍、充斥住離子化咗嘅氫嘅區域就係所謂嘅電離氫區（H II region），而電離氫區周圍嗰浸冇離子化嘅氫嘅區域就係所謂嘅光解離區（photodissociation region）. 呢種過程可以持續好耐－雖然恆星形成所造成嘅（例如）超新星爆炸或者紫外輻射可以擾亂甚至破壞嚿星雲，但一嚿有恆星喺裏面形成嘅星雲閒閒地都可以存續幾百萬年.
行星狀星雲
根據天文物理學家嘅計算，太陽估計會喺 120 億年老嗰時變成行星狀星雲.
原行星雲
原行星雲（protoplanetary nebula，簡稱「PPN」）係一嚿短暫嘅反射星雲，存在喺一粒恆星生命嘅漸近巨星分支時期（asymptotic giant branch phase）同行星狀星雲時期之間嗰段相對短嘅時間之內：喺漸近巨星分支時期，粒恆星就快要變做巨星，會開始勁喪失質量，射出一大團氫氣；當呢個時期完嗰陣，佢會進入原行星雲時期；一嚿原行星雲受到創造佢嗰粒中央恆星照射，開始射紅外線同反射嗰粒恆星所發出嘅光（所以實係反射星雲），而且由粒恆星嚟嘅星風（stellar wind；指粒行星噴出嚟嘅物質）會撞擊嚿原行星雲，好多時令到佢嘅形狀變到好似個球體噉 ；而喺跟住落嚟嘅幾千年之內，嚿原行星雲會隨住粒行星巨星化，變成一嚿行星狀星雲. 原行星雲同行星狀星雲之間嗰條邊界係由粒恆星嘅溫度界定嘅：當粒中央恆星嘅溫度升到去開氏 30,000 度嗰陣，佢就有足夠嘅熱度令佢周圍嘅氣體離子化－嚿原行星雲就正式變成一嚿行星狀星雲.
超新星殘骸
超新星（supernova）係高質量（起碼 8 太陽質量）恆星生命終結嘅產物. 喺一粒恆星啲燃料燒嗮之後，佢核心進行嘅核聚變（nuclear fusion）作用會停止，唔再產生一股令佢啲成份向外郁嘅力，於是粒恆星就會開始因為自身嘅重力而崩塌，令到佢外部嘅氣體開始大規模噉跌向核心嗰度. 喺呢個過程入面，啲氣體可能會反彈返出嚟或者加熱得好犀利，令到股氣體開始向核心以外擴張，如果呢股擴張力夠勁，粒恆星會爆炸，並且將自己內部嘅氣體射出去自己周圍嘅太空嗰度，喺周圍嘅空間形成一團氣體，而呢團氣體會受到超新星爆炸嘅強大能量離子化，並且因為噉而開始發光. 而且喺呢個過程當中，會產生高速度嘅電子，而高速電子喺笪磁場當中振盪嗰時會用同步輻射（synchrotron radiation）嘅方式射出大量嘅無線電波（radio wave）. 呢個作用所形成嘅星雲就係所謂嘅超新星殘骸（supernova remnant）.
早期
雖然早期文明並冇現代嘅天文物理學知識，但人類早喺中世紀早期及之前經已有喺觀察夜空嗰陣時觀察到星雲：史上最早期嘅星雲觀察嚟自古羅馬希臘裔學者托勒密（Ptolemy）嘅；西元 150 年，托勒密喺佢本著作《天文學大成》（Almagest）嘅第 7 卷同第 8 卷入面寫話觀察到有 5 粒望落好似雲噉嘅星，仲注意到大熊座（Ursa Major）同獅子座（Leo）之間有啲同星星冇啦掕嘅雲氣 ；及後 964 年，波斯人天文學家阿左飛（Abd al-Rahman al-Sufi）喺佢嘅著作裏面提到佢觀察到仙女座星系（Andromeda Galaxy）嘅位置嗰度有「一嚿雲仔」，並且整咗個表紀錄低佢觀察到嘅「似雲」天體 ；而喺 1054 年，阿拉伯人同漢人天文學家都有觀察到創造蟹狀星雲嘅超新星爆炸.
近現代
17 世紀係現代天文學對星雲嘅研究嘅起始：喺 1610 年，法國天文學家皮力斯（全名：Nicolas-Claude Fabri de Peiresc）運用望遠鏡發現咗獵戶座大星雲，而打後少少嘅瑞士天文學家莊翰·斯撒（Johann Baptist Cysat）喺 1618 年亦都觀察到獵戶座大星雲. 跟手喺 1659 年，惠更斯（Christiaan Huygens）仲對獵戶座大星雲做咗詳細嘅研究.
18 世紀後期嘅歐洲天文學開始出現對星雲嘅理論探究. 1786 年，赫歇爾（William Herschel）同佢細妹卡羅琳·赫歇爾（Caroline Herschel）一齊研究星雲，出版咗《星雲同星團總表》（Catalogue of Nebulae and Clusters of Stars）呢本書，紀錄咗多嚿之前未受紀錄嘅星雲，而且呢本書後嚟仲出咗第二同第三版，前前後後紀錄咗成超過 1,500 嚿星雲. 赫歇爾佢唔淨只紀錄星雲，仲開始思考「到底星雲係點嚟嘅」呢個問題，佢開始嗰陣以為星雲只不過係物理上未解開嘅星團，但係喺 1790 年，佢發現咗一粒由星雲包圍住嘅恆星，並且質疑佢自己先前嘅諗法.
19 世紀及後
19 世紀同廿世紀早期嘅人類靠住當時嘅新科技對星雲加深咗了解. 由 1864 年開始，哈金斯（William Huggins）用當時嘅新技術研究大約 70 嚿星雲嘅光譜，佢嘅研究發現三分之一嘅星雲嘅發射光譜望落都似氣體嘅，而淨低嘅星雲具有持續嘅光譜，俾天文學家認為係一大柞恆星組成嘅. 喺 1912 年，有天文學家發現到有嚿星雲嘅發射光譜同佢所屬嘅星團嘅吻合，表示呢嚿星雲發光嘅原理係靠反射周圍恆星嘅光；同時，呢啲研究令到天文學界發現某啲之前以為係星雲嘅天體查實同真正嘅星雲有本質上嘅差異，幫學界手搞清楚咗一啲概念. 廿世紀早期嘅美國天文學家哈勃（Edwin Hubble）詳細噉研究咗星雲嘅本質同成份，確立咗現代天文學對星雲嘅認識，而以哈勃命名嘅哈勃太空望遠鏡（Hubble Space Telescope）到咗廿一世紀都仲喺度觀察遙遠嘅太空，影咗好多高解像度嘅星雲相返嚟.
馬主
馬主係指有馬嘅人.
Seyssel, Ain
Seyssel係法國嘅一個市鎮，位置喺安省.
文員
文員，中國大陸又叫書記員，係一間機構入面負責基本文書工作嘅白領人員，通常係最低級嘅. 文員可以跟佢負責嘅職務再細分，譬如資料輸入文員、零售文員.
丹尼士奧基夫
丹尼士奧基夫（Dennis O'Keefe， ）係一個美國嘅男編劇、電影演員、舞台劇演員、電視演員、電影導演，佢喺1930年出道.
穆克什·安巴尼
穆克什·安巴尼係一個印度創業家、實業家、平面設計師.
全斗煥
全斗煥（전두환，），號日海（），係韓國軍人兼政治人. 1980年9月到1988年2月24號做11、12任大韓民國總統.
卡路士·史廉
卡路士·史廉係一個墨西哥大亨、慈善家、投資者、行政總裁、電腦科學家、土木工程師、創業家.
騎師
騎師係種職業，一般係指策騎馬嘅人.
騎師可分為多種，包括平地賽馬騎師，越野跳欄賽騎師，同馬術騎師等，所需嘅技術同其他要求亦各有分別.
Corel Painter
Corel Painter係一種由Fractal Design公司負責開始研發嘅一種比較優秀嘅自然繪畫軟件. 佢係專門畀成日搞自由創意同埋要數碼工具嚟仿真傳統繪畫嘅數碼藝術家同埋插畫嘅畫家、甚至係攝影師而開發嘅嘢. 呢款軟件嘅最早版本喺1992年發佈嘅1.2版，而家最新已經出到Corel Painter 2015.
日本嘅區
日本嘅區（🇯🇵）係政令指定都市轄下嘅行政單位 ，唔包東京都嘅23個特別區，全國總共有175個區.
比溫巴
比溫巴（法文：Byumba）係盧旺達北方省奇甘比縣一座城，係北方省同甘比縣嘅首府. 呢座城面積48平方公里，2015年有人口70,593.
李察·布蘭遜
李察·布蘭遜係一個英國創業家、飛機師、作家、自傳作者、實業家、投資者、電視製作人、製片人、中學教師.
車薩利馬甸尼
（Cesare Maldini，；），香港傳媒又譯施薩馬甸尼，係意大利足球教練，出名球星馬甸尼個阿爸.
註
類:意大利足球員 類:足球教練
Simandre-sur-Suran
Simandre-sur-Suran係法國嘅一個市鎮，位置喺安省.
地主園秀美
（）係日本足球員，司職中場，效力過FC岐阜.
無線電導航
無線電導航係用無線電去確定一樣郁緊嘅嘢喺地球上嘅位置嘅技術，而家最常用嘅無線電導航技術就係全球定位系統.
泰德·透納
泰德·透納係一個美國創業家、媒體執行官、慈善家、環境保護主義者.
Hong6
廣東話拼音
廣東話拼音，數字代表聲調.
史路比
[[Category:狗]]
祐漢市政綜合體
祐漢市政綜合體（Mercado Municipal do Bairro Iao Hon），俗稱祐漢街市，位於澳門祐漢市場街，響1994年1月28號起好，由當時嘅澳督韋奇立主持揭幕儀式.
成個市政綜合體包含街市、固定小販區、市政公園、體育中心、停車場同社區活動中心.
背景
因為祐漢區長年係低收入同失業人士聚居嘅地方，澳門回歸之前有人響公園入面開大戲，但係因為公園附近都係民居，引嚟附近居民投訴嘈音問題，但當局執法不嚴奈佢哋唔何.
到2004年底響街市一樓嘅粵曲中心對外開放，加上公園開始整治工程，情況先緩和返.
祐漢街市市政綜合大樓
祐漢街市市政綜合大樓，俗稱祐漢街市，有四層樓高旁邊有一座群樓，大樓以紅色做主色.
祐漢公園
響祐漢街市隔離嘅廣場，有五千平方米左右，早期只係有噴水池同石椅，到1999年5月起增加種樹，而且改建舞台.
為咗解決附近唔夠泊車位，民政總署響2005年5月23號將公園關閉，用嚟起三層地下停車場，提供四百個輕型汽車同四百個電單車泊位，宜家已經起好開放畀市民使用.
祐漢小販大樓
2006年，由於居民意見同消防問題，民政總署研究將街市側邊嘅小販區改建做永久性大樓方案，加上後嚟因為祐漢公園搞緊改造工程導致小販區傾斜，所以將原來小販區拆卸，同時起過五層樓高嘅小販大樓，而大樓響2008年開工，響2012年陸續啟用.
拎
類:澳門街市
喬瓦尼·卡博托
基奧雲尼·卡博托係一個威尼斯水手.
寶翠
寶翠（英文:Belcher，代號A09）係中西區區議會轄下一個選區，喺1994年設立，依家嘅區議員係民主黨嘅楊浩然.
CUP媒體
CUP媒體（CUP Media）係香港一個網絡媒體，2016年1月正式開張，前身係2001年到2015年出版嘅《茶杯雜誌》（CUP Magazine）.
Boisgervilly
Boisgervilly係法國嘅一個市鎮，位置喺布禮斯大區嘅伊勒-維萊訥.
蘇聯加盟共和國
蘇聯加盟共和國（Сою́зные Респу́блики），全名蘇維埃社會主義加盟共和國，係蘇維埃社會主義共和國聯盟（蘇聯）嘅構成國，亦都係蘇聯嘅一級行政區. 1991年蘇聯解體，嗰時17個加盟共和國有15個獨立，做咗主權國家. 除咗波羅的海國家之外，其餘全部加入獨立國家聯合體（獨聯體）.
Sonthonnax-la-Montagne
Sonthonnax-la-Montagne係法國嘅一個市鎮，位置喺安省.
Distractions (The RH Factor專輯)
《Distractions》係美國樂團The RH Factor嘅專輯. 喺2006年2月5號發行.
簡介
呢隻歌收錄咗8隻歌.
Hou1
hou1係拉丁字母同阿剌伯數字串字，指：
廣東話拼音
廣東話拼音，數字代表聲調.
尤先科
尤申高（Віктор Андрійович Ющенко，）係烏克蘭第三任總統.
2004年，尤申高以獨立候選人身份參加大選，輸咗畀時任總理亞努科維奇. 之後尤申高話選舉有舞弊，喺重選時贏咗，成為總統.
2004年9月渠身體開始唔舒服，至11月被證實中咗毒，體內驗出大量二噁英，接近致命嘅水平，係首宗人體攝取大量二噁英中毒嘅個案. 畀人懷疑係俄羅斯特工所為，渠塊面上面嘅膿瘡等咗幾年先至康復.
南半球
南半球係指地球赤道以南嘅地方.
南半球主要包括亞洲嘅小部分、非洲中部同南部、大洋洲全部、南美洲大部分、南極洲全部.
喺南半球，夏季喺12月到2月，冬季喺6月到8月，同北半球四季相反.
南半球嘅海洋有太平洋、大西洋、印度洋.
胡安·塞巴斯提安·艾爾卡諾
胡安·塞巴斯提安·艾爾卡諾係一個西班牙探險家.
明長城
明長城即係大明時期起嘅長城，由洪武到萬曆年間起，由西面嘅甘肅嘉峪關一路去到東面嘅遼東虎山，長8851.8公里. 依家存在嘅長城遺蹟，絕大部份都係明長城.
端傳媒
端傳媒（Initium Media）係一個網絡媒體，2015年8月3號響香港正式開張，執行主編係香港媒體人張潔平，2021年8月3號創辦六週年嗰陣決定將總部搬去星加坡.
亨利·莫頓·史丹利
亨利·莫頓·史丹利係一個威爾斯、大不列顛及愛爾蘭聯合王國新聞工作者、探險家、政治人、作家.
大黃花
大黃花（；學名：Hibiscus tiliaceus）；喺植物研究學界同北話入面成日嗌佢係黃槿（）；俗名係黃木槿（） 、朴仔（） 、披麻（）、銅麻（）、港麻（）、海麻（）、河麻（）、山加半（）、桐花（） 、鹽水面頭果（）、古老仔（） 、糕仔樹（） 同粿葉樹（）等，佢既係錦葵科木槿屬嘅其中一個品種嘅樹，又係常綠嘅大灌木到小喬木. 呢種樹木喺中國內地嘅廣東、廣西、臺灣嘅海邊、香港、菲律賓同太平洋嘅群島、南洋群島、印度同錫蘭入面都可以搵到佢. 呢種樹木係紅樹林嘅其中一個樹種. 佢喺7——8月份開花.
用途
黃槿嘅生命力都好巴閉吓. 因為佢有抗鹽抗旱嘅特性，可以幫熱帶同亞熱帶嘅海邊地區嚟搞防風、防沙、防潮嘅優良樹種. 尤其佢啲木材係比較硬同好實淨，而且重好靲用吓. 其中：
藥用
黃槿嘅樹葉同樹皮都可以醫支氣管炎同咳，而樹葉重可以外敷，可以醫腫毒同搞沖洗液，而佢嘅根可以用嚟做清熱同催嘔劑.
石塘咀 (選區)
石塘咀（英文：Shek Tong Tsui，代號A10）係中西區區議會轄下一個選區，喺1994年設立，依家嘅區議員係葉錦龍.
龜頭 (搞清楚)
龜頭指以下兩者任一：
尊·赫歇爾·格倫
尊·赫歇爾·格倫係一個美國政治人、軍官、編劇、飛機師、太空人、太空人、實業家.
電壓
電壓（；英文：voltage）  ，又叫做電勢差或者電位差，係古典電磁學上一個好緊要嘅概念. 佢描述緊一個單位嘅電荷喺一個電場入面嘅唔同位置之間嘅能量差：簡單啲講，如果一個電場內部各位置之間嘅電壓數值愈高嘅話，噉就表示嗰個電場所引致嘅能量釋放或者吸收愈犀利，所以電壓亦都描述咗一個電場有幾勁.
例如而家有一舊電芯俾人駁落去一個電路嗰度，佢會喺個電路入面產生一股電場. 呢股電場會對佢內部嗰啲帶電荷嘅粒子施一股靜電力. 根據牛頓力學，當有一舊嘢受到一個力場嘅力嘅作用嗰陣，假如冇其他嘅力作用喺佢身上，佢會順住股力場嘅力嘅方向嚟郁，而佢噉做會令到佢釋放勢能（Potential energy；能量嘅一種）；而如果佢因為受到某啲外力而抗拒住股力場噉嚟郁－即係向住同股力場嘅力相反嘅方向郁－嘅話，佢就會吸收勢能. 因為喺正常情況下唔會有乜嘢外力施喺啲帶電粒子身上，所以粒電芯所產生嘅電場同埋跟住會造成嘅電壓會令到個電路入面嘅質子同電子等嘅粒子大規模噉向住某啲特定方向郁，形成電流.
喺國際單位制嗰度，電壓嘅單位係伏特（Volt）. 如果一個電場入面某兩個位置之間嘅電壓係「1 伏特」，噉就表示咗喺呢個電場入面，當有 1 庫侖噉多嘅電荷喺嗰兩個位置之間順住個電場嘅力嚟郁嗰陣，佢總共會釋放 1 焦耳噉多嘅勢能；而如果佢沿住同一條線抵抗住個電場噉嚟郁，佢總共會吸收 1 焦耳嘅勢能.
用嚟代表電壓嘅數學符號有
V
、
U
、同埋
∆U
，英文通常會用
（「Voltage」嘅第一個字母），而國際電化學詞彙同一啲語言就興用
（拉丁話「urgēre」嘅第一個字母）. 當中香港慣咗用前者，而中國大陸慣咗用後者.
電器
喺現實生活嘅應用上高，通常啲電器都會指明佢哋嘅電壓. 嗰個數值通常係指由嗰件電器嘅電流入口至佢嘅電流出口嘅電壓值－亦即係話一件電器佢上面標明嘅電壓講明咗當佢駁咗電嗰陣，每一個單位嘅電荷流過會釋放幾多能量. 如果將一柞電器用串聯嘅型式駁埋一齊喺同一個電路上面，流過佢哋嘅會係同一條電流，而標示電壓值（假設呢個值準確噉反映到佢嘅實際電壓）愈高嘅電器用走嘅能量就會愈多.
常見電壓值
kV
）到 1.5 至 3 千伏特（DC）；而高壓電纜電壓嘅就更加係高得好交關，可以係屋企電壓嘅幾百倍，通常去到成 110 至 1,200 千伏特 －俾呢種電壓嘅電電到恐怕會電到個人身體某啲地方燒燶.
定義
喺物理學上，電壓係噉樣定義嘅 ，首先：
呢條式個 W 代表嘅就係「將一股力 \mathbf{F} 施喺一舊嘢上面，令後者行距離 用嘅能量」. 喺空間入面指定是但兩個點 x_A 同 x_B，如果而家冇任何嘅外力，一粒帶電粒子（有住 q_0 噉多嘅電荷）喺一股電場入面，受到股電場嘅力影響，而由 x_A 直線噉移去 x_B 嗰度，佢所釋放嘅勢能就係：
響 [2] 呢條式當中， 係「粒帶電粒子喺 i 嗰點受嘅靜電力」（而 i 係 x_A 同 x_B 之間是但一點），而 係一個差唔多係等如零嘅無窮小量，代表咗兩點之間嘅距離嘅一極細橛. 基於 [2]，噉「一個單位嘅電荷受到股電場嘅力影響而由 x_A 移去 x_B 嗰度佢所釋放嘅電勢能」就係
[3] 呢條式用積分（詳情睇微積分）形式寫出嚟嘅話係
實際計起數上嚟嗰陣時，計嗰個人可以揀電場入面是但一點做電勢嘅零點－即係當嗰一點嘅電勢等如零，並且用佢做參照計埋其他嗰啲點嘅電勢（而電壓係指各點之間嘅電勢差距）. 喺電機工程等嘅領域嗰度計有關電器嘅數嗰陣，啲人通常會攞地下嚟做零點.
量度
可以用嚟度電壓嘅架生包括咗伏特計（Voltmeter）、電位差計（Potentiometer）、同埋示波器等（Oscilloscope）. 當中伏特計嘅做法係度通過一個有住固定電阻嘅嘢嘅電流，因為根據歐姆定律（Ohm's law），通過一舊嘢電壓喺數值上係等如通過佢嘅電流同埋佢嘅電阻嘅；電位差計嘅做法就係喺一個電橋電路上面平衡一個已知嘅電壓值同一個想度嘅電壓值；最後，示波器嘅一種做法係將個電壓放大先，跟手就用佢產生嘅靜電力嚟改變啲電子束嘅運行方向（電子係帶負電荷嘅粒子，所以會受電場嘅靜電力影響），而條電子束嘅運行軌道拗彎嘅程度會同電場施嘅力成正比－順理成章亦都同電場嘅強度以及個電壓成正比，噉就有得用電子束嘅運行方向嘅改變幅度嚟計出個電壓嘅數值.
攷
[[Category:電]]
占美·卡特
占美·卡特（James Earl "Jimmy" Carter, Jr.，）係第39任美國總統，1977年至1981年期間就任. 占美·卡特屋企係種花生，所以有個花名叫「花生總統」.
占美·卡特後生嗰陣曾經打過仗，無耐佢返到鄉下種花生，結果一種就種咗過千畝農地. 1971年佢當選佐治亞州州長. 只係做咗一屆，1976年佢當選美國總統.
對於占美·卡特美國人嘅評價通常都唔係好好，因為美國多數人都認為佢無能. 啱啱上任好多法例草案都得唔到通過；經濟上通貨膨脹又解決唔到，失業率重升咗7.5%；外交方面占美·卡特喺1979年伊朗人質危機入面處理手法，亦都經常俾人批評. 當時伊朗有班學生衝入美國使館，脅持使館入面好多人. 占美·卡特一直以談判手段解決問題，但因此同伊朗嘅關係惡化. 最後占美·卡特派部隊營救人質，最後搞到人質死晒咁滯. 就因為呢件事加埋經濟政策嘅失敗，1980年占美·卡特輸咗畀列根，連任失敗.
美國人通常話占美·卡特唔做總統嗰陣，比起做總統嗰陣更加稱職. 佢卸任之後成日都喺國際戰事入面做調停人，結果攞咗2002年諾貝爾和平獎.
出面網頁
類:南京大學名譽博士 類:香港浸會大學榮譽博士
Souclin
Souclin係法國嘅一個市鎮，位置喺安省.
石牌 (廣州)
註
類:廣州地理 類:天河區自然村
Hou2
hou2係拉丁字母同阿剌伯數字串字，指：
廣東話拼音
廣東話拼音，數字代表聲調.
Bonnemain
Bonnemain係法國嘅一個市鎮，位置喺布禮斯大區嘅伊勒-維萊訥.
亞努科維奇
亞努科維奇（Віктор Федорович Янукович，）係烏克蘭前總統（2010年－2014年），曾經三度出任烏克蘭總理（2002年－2004年，2004年－2005年，2006年－2007年）.
猴科
猴科，又叫舊世界猴，係靈長目狹鼻小目其中一個科，下面有兩個亞科：獼猴亞科（12個屬）同疣猴亞科（10個屬）. 佢哋都係喺亞洲同非洲生活嘅馬騮.
中央情報局
中央情報局（英文：Central Intelligence Agency，簡稱CIA）係美國最大同最犀利嘅情報機構，主要做嘅嘢係公開同秘密收集因分析關於國外政府、公司同個人；政治、文化、科技等方面嘅情報，協調其他國內情報機構嘅活動，重將呢啲情報送到美國各個政府部門. 總部喺維珍尼亞州嘅蘭利.
歷史
中央情報局嘅前身可以追溯到1941年成立嘅情報協調局（英文：Office Of The Coordinator Of Information），當時美國總統羅斯福嘅老友、美國律師多諾萬響英國受到英國情報人員孟席斯嘅鼓吹，仲教埋佢點樣收集情報，所以佢返去美國同羅斯福提議，照住英國軍情六處嘅模式，起一個超級強大、可以同當時軍情六處抗衡嘅情報機關，但係後嚟多諾萬同處長舍伍德有衝突，導致咗情報協調局響1943年一分為二，其中一個部分改名叫戰略情報局（英文：Office of Strategic Services，即CIA前身），由羅斯福下令成立. 但響1945年上任嘅杜魯門，就突然下令將戰略情報局解散. 響1947年，杜魯門唔理會聯邦調查局、美國國務院同埋美國國防部嘅反對，宣佈成立一個全新情報機關去取代戰略情報局嘅空缺，呢個機關就叫做中央情報局.
喺冷戰期間，美國CIA同蘇聯國安委（KGB）並稱做「世界兩大情報機構」.
戀風
《戀風》（；恋風；Love Wind）係一部情感類漫畫，由吉田基已創作. 呢部作品首先喺2001年9月喺雜誌《Evening》發表，之後一路連載到2004年10月. 呢部作品嘅各章節最後集合爲五輯嘅單行本，由講談社出版發行. 呢部漫畫講嘅係27歲嘅耕四郎同佢15歲嘅妹七夏之間嘅感情歷程以及隨之嘅問題.
除咗出書，重出埋13集嘅動畫片，呢部片由A.C.G.T製作、大森貴弘導演，喺2004年4月1號到2004年6月17號期間喺朝日電視臺度播出. 而喺網上放時就得12集. 喺2005年，部片嘅DVD版喺北美發行，總共三隻碟，由Geneon娛樂株式會社發售.
裴康
裴康（；），字仲豫（），河東聞喜人（而家山西聞喜），原本係三國中曹魏嘅人物，後來做西晉嘅官員，做太子左衞率.
佢出身自河東裴氏，係個世家大族. 佢係「八裴」之一，同佢啲兄弟一樣係名士，《晉諸公贊》讚佢話係個寬弘大量嘅人. 啲人將佢同「八王」中嘅王綏相比. 佢有個仔叫裴郃（又記裴邵），同王導好老友，王導有個仔王恬，原本佢個字同裴康一樣係「仲豫」，王導諗到同裴郃嘅關係，要佢個仔改字，於是改成「敬豫」.
參攷資料
類:三國人 類:晉朝人 類:山西人 康
美尾敦
（）係日本足球員，司職中場，效力過甲府風林，京都不死鳥，鳥取飛翔，及FC岐阜.
太古倉碼頭
太古倉碼頭（）；簡稱太古倉（）；佢係廣州嘅一個遊船碼頭，喺海珠區嘅金沙路最西邊嗰度. 呢個碼頭係由英國嘅太古洋行喺1904年起，喺20世紀20年代嗰時嘅廣州嚟講，佢係一個比較完善嘅倉運碼頭. 而家呢個地區係用嚟做文化創意、展貿、會展、休閒娛樂同旅游觀光等等其它用途. 呢個碼頭重係中國內地第一個喺市區入面嘅懷舊展示場所.
所謂「太古洋行」
英國太古洋行係1867年由莊·沙妙奧·史懷雅（John Samuel Swire）嚟搞嘅一間嘢. 嗰時一過嚫農曆新年，中國人嘅屋企就鍾意喺門口度黐「大吉」呢兩個字，而史懷雅嘅仔咁啱睇到「大吉」呢兩個字就話肯定係中國人都鍾意嘅嘢，結果佢哋決定就攞佢嚟做間公司嘅中文名. 點知嗰個鬼佬因為唔係幾識寫中文字，就將「大吉」寫成「太古」，就變咗「規模龐大、歷史悠久」噉解，而呢個名就一直當成中文名而開始流傳.
碼頭嘅成立
到咗1904年，英商太古洋行就開始起太古倉碼頭. 喺碼頭起好咗之後，太古洋行代理嘅黑煙囪輪船公司就負責遠東同中南亞往返廣州到香港、上海同海防等航線. 而船隻數量就去到30部，其中26艘3000t到嘅貨船遊輪凈係停喺廣州嘅太古倉碼頭嗰度裝卸貨物.
陳濟棠睺緊廣東嗰陣
喺1928年——1933年，太古倉碼頭又搞咗升級同整大咗. 嗰時用高樁梁板式結構嚟起咗一個碼頭（而家係太古倉7座倉庫）嘅1、2、3號橋泊位（而家太古倉嘅3棟T字碼頭）同入面嘅2個碼頭（而家係大阪倉）.
抗日戰爭時期
喺抗日戰爭時期，日軍出咗好多次飛機嚟炸廣州，搞到太古倉就出現咗一定程度破壞. 喺廣州淪陷咗之後就畀咗蘿蔔頭嚟做咗比較緊要嘅軍事物資同人員轉運基地.
中華人民共和國成立咗之後
喺1950年8月，廣州市政府為咗保管市政救濟糧同配合收購夏天嗰時嘅糧，結果又再租咗太古倉、大生倉同榮興堂倉庫，重有黃埔大道入面嘅2個民房倉庫嚟裝啲糧. 到咗1953年2月24號，廣州市軍事管制委員會就霸咗太古倉嚟充公，甚至重轉咗佢去廣州港務管理局嚟睺實，後嚟又畀咗廣州港集團有限公司嚟營運. 到咗1965年11月，國務院就批准咗廣州港成為對外開放港口，而太古倉碼頭就變成中國內地嘅國家一類口岸，用嚟裝卸出口貨物同儲存，為廣州市嘅對內對外貿易搞出咗比較緊要嘅貢獻.
轉型
從啱啱入咗21世紀無耐開始，隨住廣州港集團先後起咗新沙、南沙港區同廣州港，搞到運貨嗰方面逐漸去嗮黃埔區同埋番禺區嘅南沙嗰邊（而家係南沙區），而嗰時太古倉嘅貨物輸送量就開始下跌，加上工業大道嗰帶從之前嘅工廠逐漸變成居民住宅區，而儲運碼頭嘅功能都變埋. 甚至喺2003年底，嗰時嘅廣州市長張廣寧嚟咗太古倉碼頭嗰度睇，話要做好保護同利用；直到2007年6月6號嘅最後一部貨船離開咗碼頭之後先至結束咗1個世紀又3年嘅碼頭裝卸歷史；到咗2008年12月19號重俾廣州市人民政府話咗係第七批廣州市文物保護單位. 到咗2008年4月，廣州港集團就開始丼咗8000幾萬蚊嚟重新搞太古倉碼頭嘅轉型改造工程.
敘述
太古倉碼頭嘅面積方面： 入面嘅區域包括咗： 其中路域
碼頭
碼頭邊線：長312米 碼頭水深：－5.4米 泊位：冚唪唥都係3000t級
倉庫
排位順序：按珠江邊從南向北排，每兩倉為一組，屋頂有接埋.
7號倉
（同上面一樣）
8號倉
註：之前8號倉喺文革嗰時燒冧咗
主體功能
太古倉碼頭嘅開發區域入面，一共搞咗碼頭、倉庫、露天經營區同埋娛樂綜合功能區呢4個大區嚟開發.
碼頭邊同南廣場嘅露天經營區
借鑒鬼佬地區嘅漁人碼頭嚟結合太古倉碼頭嘅工業遺址特性，再引入集裝箱嘅元素，最後通過有規則嘅拼裝同綠化先至起成有強烈項目印記兼可以滿足日常經營嘅戶外經營場地. 重引入咗咖啡吧、酒吧、餐吧同遊艇銷售等業態而提供咗漁人碼頭式嘅時尚、休閒消費嘅嘢.
後邊嘅大區
後邊嘅大區一般係搞高端展示、零售、休閒娛樂嘅嘢.
安迪·佳士
生平
安迪患有多發性硬化症，所以佢係少數嘅加拿大人可以合法擁有同用大麻醫病. 喺1995年，佢開始要學坐輪椅.
喺2001年，安迪遇見Chris Buors（緬尼吐巴嘅Libertarian Party之後）喺前面嘅馬尼托巴立法機關喺一個親大麻集會.
Sulignat
Sulignat係法國嘅一個市鎮，位置喺安省.
西營盤 (選區)
西營盤（英文：Sai Ying Pun，代號A11）係中西區區議會轄下一個選區，喺1994年設立，前任嘅區議員係社民連黃永志.
一大一路
《一大一路》（Talker: Kids Talk）係香港電視娛樂製作嘅清談節目，2016年4月13號至2017年2月1號逢禮拜三喺ViuTV 23:00-23:30（晚吹時段）播出，主持係黃奕晨.
每集節目都會請5位細路，訪問香港嘅商家或名人，細路嚟自唔同背景，譬如中產階層、屋邨家庭、少數族裔、新移民等，由細路角度出發，由嘉賓職業、身份、地位，去探索話題.
節目簡介
從小朋友天真單純嘅角度去訪問香港知名嘅商家同名人，從嘉賓嘅職業、身份、地位探索無盡嘅精彩話題，發揮童言無忌嘅最大威力，帶出連大人都會關注嘅社會問題，引發觀眾反思.
2016年
呢集拍攝地點喺海洋公園. 呢集由香港律師會法律周25周年特約播出.
張智霖
張智霖（Julian Cheung Chi-lam，）係香港男演員、歌手.
生平
響香港出世，係一位澳籍華人，中四嗰陣跟住老豆移居澳洲. 1990年返香港探親嗰陣畀娛樂圈經理人發掘，並響1991年同許秋怡推出粵語合唱專輯《現代愛情故事》正式出道，而呢套唱片更有雙白金銷量. 1992年推出個人第一張音樂作品《逗我開心吧》，獲得叱咤樂壇新力軍男歌手銀獎. 之後佢發表嘅音樂作品都獲得唔錯嘅反應，其中1997年發表嘅《我也喜歡你》係佢第一次攞到四台冠軍歌曲.
1998年開始佢專注於發展演藝事業，代表作有《十月初五的月光》嘅文初同《衝上雲霄II》嘅顧夏陽；同時佢亦會幫電視劇唱主題曲，例如《十月初五的月光》主題曲《祝君好》. 2009年復出樂壇，並響2014年獲得優秀流行歌手大獎.
2015年開始將事業重心轉至中國.
個人生活
佢舅父曹查理係香港三級電影演員，而阿媽曹珍妮係1962年香港工展小姐冠軍，表姐係前無綫演員上山詩鈉.
佢老婆係香港小姐袁詠儀，喺2001年結婚，2006年生咗個仔張慕童. 2019年，佢哋約埋蔡一智夫婦去張家界、袁家界等旅行.
貝可
貝可（Becquerel，符號Bq），又叫貝克、貝可勒爾、貝克勒爾，係放射性活度嘅國際單位. 如果喺一定量嘅放射性物質裏面，每秒有一個核子衰變活動，佢嘅放射性活度就係 1 貝可. 用國際單位制基本單位表示就係[s-1]，雖然佢同頻率嘅單位赫茲一樣，但係意義唔同. 一克鐳嘅放射性活度有3.7×1010Bq.
2011/12年度香港甲組足球聯賽
2011/12年度香港甲組足球聯賽喺2011年9月開始，一共有10隊參賽. 呢屆係歷嚟第100屆甲組聯賽，繼續由BMA冠名贊助，正式名係「2011-2012年度BMA甲組足球聯賽」.
積分榜
最後更新：2012年5月20號
來源：香港足球總會 - 積分榜（甲組足球聯賽）
排名方法：1. 積分；2. 對賽成績；3. 對賽之得失球差；4. 對賽之得球；5. 總得失球差；6. 總得球
溫布萊
溫布萊（Wembley）係英國倫敦西北嘅一笪地方，最出名嘅就係溫布萊球場.
類:布倫特區
Surjoux-Lhopital
Surjoux-Lhopital係法國嘅一個市鎮，位置喺安省.
伊瓜蘇瀑布
（Cataratas do Iguaçu）係巴西同阿根廷一個大瀑布，喺巴西巴拉那州同阿根廷邊界嘅伊瓜蘇河流域. 佢既係世界自然遺產，又係世界最闊嘅瀑布. 同維多利亞瀑布、尼亞加拉瀑布一齊叫「世界三大瀑布」.
概況
伊瓜蘇瀑布高60米至82米，闊4公里，每秒注入600萬公升水量，可以填滿二千個奧運比賽規格嘅游泳池. 人哋嗌佢做「魔鬼撒旦嘅喉嚨」.
出面網頁
類:地球之最
5個星星的晚上
《5個星星的晚上》係香港奇妙電視製作嘅親子活動節目，由2020年8月22號到10月24號逢禮拜六 21:30－22:00 喺香港開電視播，由林子博、陳爽主持. 兩位主持人，跟隨五個家庭經歷露營生活，並由山藝教練指導、廚師教係戶外煮嘢食. 大家放低電子產品，體驗各種戶外活動，落手落腳紮營、野外煮食、日落黃昏、夜靜望星、朝望晨曦等，了解露營細節，享受親子樂趣.
上環 (選區)
上環（英文：Sheung Wan，代號A12）係中西區區議會轄下一個選區，喺1982年設立，依家嘅區議員係民主黨嘅甘乃威.
Hou3
hou3係拉丁字母同阿剌伯數字串字，指：
廣東話拼音
廣東話拼音，數字代表聲調.
巴古沙
巴古沙（Alen Bajkuša，）係波斯尼亞足球員，喺前南斯拉夫薩拉熱窩出世.
作為職業足球員，佢司職前鋒，喺南斯拉夫、馬來西亞、香港、法國、瑞士、波斯尼亞都踢過. 而家已經退休.
類:波斯尼亞足球員
喜劇之王
《喜劇之王》係喺1999年農曆新年出品嘅香港賀歲電影之一，亦係香港電影明星周星馳頭一次自編自導自演嘅作品.
呢部戲雖然係周星馳搞笑系列之一，但相對下內容比較藝術化，因為部戲係描述一個實力派演員，點樣響偶像派橫行無忌底下冇法子出頭. 有人話咁係影射周星馳啱啱出道時嘅人生，因為佢以前都只係響無綫電視做二打六，捱到十年先轉到拍電影，成為票房保證.
劇情大綱
呢套戲係時裝劇，講一個對演戲有自己一套美學嘅人，點樣俾人認同自己演技理念嘅故事，當中有喜亦有悲.
尹天仇係一條村裏面街坊福利會嘅管理員，同時亦係一個非常執着於演戲技巧嘅人，間唔中會做吓臨記（俗稱「茄喱啡」）嚟過吓戲癮，可惜佢嘅演戲技巧得唔到其他人嘅認同而成日俾人鬧、俾人趕走. 喺一次做臨記嘅時候，因為演技上嘅問題而令成組戲要再拍，搞到女主角杜娟兒非常嬲，就俾導演趕走話以後都唔用佢，重要出到去想攞個飯盒都俾場務阿毛奚落，將個飯盒掉落地餵狗都唔畀阿仇.
阿仇冇得再返去戲棚做臨記，但係仍然念念不忘演戲，於是搞咗個街坊劇場，劇目係出名嘅文學作品【雷雨】，但係啲街坊嘅反應冷冷淡淡冇乜興趣，最終都係冇人捧場. 第二日佢又返去戲棚度要求再畀機會佢演出，咁啱啲道具有問題而畀佢頂上去做，雖然佢專業精神令到杜娟兒好欣賞，但最後又係闖禍收場，個飯盒又係俾場務阿毛掉咗落地餵狗.
另一方面，一個喺夜總會做公關小姐嘅柳飄飄因為唔識扮學生妹服待客人而得罪人，差啲喺夜總會要坐冷板；後來個公關女大班帶咗佢哋成班女去搵阿仇研究演戲嘅心得，想喺夜總會搞嘅「學生妹初戀之夜」度搵多啲客捧場，點知講講吓阿飄飄就因為俾阿仇寸親而發脾氣走咗去. 跟住返工嘅時候，有個超級公子龍少爺醉酒話要搵初戀，面對成呎高嘅一千蚊紙，飄飄即刻用阿仇教嘅演技去對付，居然成功得到龍少嘅歡心之餘重賺埋佢啲錢，於是第二日就返到去村度搵阿仇正式討教.
後來村口嚟咗班人拍戲，咁村裡面嘅小惡棍洪爺就派個新仔去收保護費（俗稱「收陀地」），但係個新仔其實係啱啱畢業嘅大學生，只係暫時冇嘢撈就喺村度跟住洪爺四圍蕩；洪爺見佢薯頭薯樣咁唔夠惡，所以就搵咗阿仇去幫手教個新丁扮惡人，同埋點樣去收保護費，點知呢班攝影隊原來已經有黑社會關照，喺阿仇嘅鼓勵之下，呢個新仔雖然都繼續「演出」，而且最後都俾佢收到少少錢返去，但係就俾人打到血流披面.
第二日，阿仇又再返去戲棚，希望用堅持嚟感動臨記主管再畀機會佢演出，正當又俾人拒絕嘅時候，點不知又咁橋有個替身可以畀佢做，但係呢次除咗又令到導演發火趕佢走之外，重搞到對手嚴重灼傷. 去出面想攞飯盒走，亦照列俾場務寸而得唔到飯盒，重話佢毫無演技跟本唔夠班做戲，令到阿仇非常之沮喪.
返到村，阿仇勸咗想去開片嘅洪爺去做話劇，當晚排緊【精武門】嘅時候，柳飄飄嚟到冇觀眾嘅劇場度睇佢哋表演；後來阿仇同飄飄喺沙灘傾計，傾傾吓就產生好感，最後跟咗阿仇返中心宿舍度過夜；第二朝阿仇因為覺得唔好意思，就趁飄飄喺出面吹風時將自己嘅身家拎晒出嚟做肉金，飄飄入房見到，於是好冇癮咁拎咗就走；阿仇諗諗吓覺得自己對飄飄都有多少感情，就彈起身追出去，重應承會養飄飄一世，令到飄飄離開時都有所感動.
阿仇都係死心不息得唔到啲飯盒，於是又再返戲棚搵場務爭取，誰不知俾人捉咗入去會議室；原來杜娟兒有套新戲開拍，但係原本嘅男主角阿大哥因為太忙度唔到期嚟拍，於是娟兒就想起用新人，而目標就係想用阿仇；娟兒同班老細即席考驗阿仇嘅演技，得嚟好大嘅讚賞，就係咁阿仇就拎住份劇本歡天喜地咁走咗.
呢邊廂，阿仇同娟兒出席大小記者會同埋宴會，另一邊廂，飄飄繼續佢嘅公關生涯，但係佢個心因為掛住阿仇，搞到得罪超級公子龍少而俾人打咗一身. 某個朝頭早，正當娟兒要接阿仇去開會嘅時候，帶傷嘅飄飄突然出現，要搵阿仇兌現養佢一世嘅承諾，阿仇亦一口答應. 可惜好景不常，當阿仇去到會議室正準備開會時，娟兒突然宣佈男主角要畀返阿大哥做，阿仇因此而極度失望，連劇本都差啲扯爛；正當佢喺出面淋雨嘅時候，場務阿毛突然出現向佢招手，原來阿毛係警方嘅臥底人員，因為事出突然而想搵阿仇幫手做一場冇得NG（No Good，即係唔得要再拍）嘅戲，過程雖然令到阿毛受咗傷，但係最終都得到阿毛嘅讚賞.
阿仇飄飄同班街坊終於得到娟兒嘅支持可以演出【雷雨】，故事就喺一片過千人嘅掌聲中完結.
斯特靈
斯特靈（Stirling），又譯史特靈，係英國蘇格蘭中部嘅一個城鎮，斯特靈郡首府.
無花果樹嘅比喻
係耶穌講嘅一個比喻，記載喺《新約聖經》《馬太福音》第24章第32至35節、《馬可福音》第13章第28至31節、同埋《路加福音》第21章第29至33節.
聖經譯文
你哋要喺無花果樹學習功課：當樹枝發芽長葉嘅時候，你哋就知道夏天就快到. 同樣，當你哋睇見呢一切，就知道嗰個時候就快到，就喺門口喇. 我實在話畀你哋知，呢個世代重未過去，呢一切都要發生. 天地要廢去，我嘅話語卻絕對唔會廢去.
你哋要喺無花果樹學習功課：當樹枝發芽長葉嘅時候，你哋就知道夏天就快到. 同樣，當你哋睇見呢啲事發生，就知道嗰個時候就快到，就喺門口喇. 我實在話畀你哋知，呢個世代重沒有過去，呢一切都要發生. 天地要廢去，我嘅話卻絕對唔會廢去.
耶穌對佢哋講一個比喻話：「你哋睇見無花果樹同各種嘅樹，生出新嘅樹葉，你哋睇見自然就知道夏天就快到. 同樣，當你哋睇見呢啲事發生，就知道上帝嘅國就快到. 我實在話畀你哋知，呢個世代重未過去，呢一切都要發生. 天地要廢去，我嘅話卻絕對唔會廢去. 」
解釋
無花果樹，喺聖經裏面成日都用嚟形容以色列國，其他嘅樹就用嚟形容世界其他列國. 所以當樹枝發嫩長葉嘅時候，噉就係指以色列國正在發展成長，甚至佢嘅民族主義正在擴張，日益壯大嘅時候；可能係耶路撒冷會被拆毀同埋世界末日嘅預兆. 呢啲記號指出咗耶穌再來嘅時間臨近. 無花果樹嘅比喻教導信徒應該忍耐等候主再來，因為耶穌再來嘅日子，係冇人能夠推測嘅，連耶穌都唔知道.
點粒子
點粒子（point particle）係物理學上成日做嘅一種抽象化，指將一粒粒子想像成容量係 0 但有質量嘅點.
紙鷂
紙鷂（），又叫風箏，係種玩具，可以借助風力響天空飛. 紙鷂係種比空氣重嘅，能夠借助風力喺空中漂浮嘅制品. 晚唐，啲人喺紙鳶上加哨子，其鳴如箏似琴，故稱「風箏」或「風琴」.
起源同發展
紙鷂起源喺中國，中國紙鷂有悠久嘅歷史. 最早嘅紙鷂並唔係用紙整，而係用木整嘅. 傳説中第一個紙鷂係「魯班」製作，稱爲「木鳶」《渚宮舊事》記載魯班「嘗為木鳶，乘之以窺宋城」. 而以《呂氏春秋·愛類》記載「公輸般為高雲梯，欲以攻宋. 墨子聞之，自魯往，裂裳裹足，日夜不休，十日十夜而至於郢，見荊王曰：『臣北方之鄙人也，聞大王將攻宋，信有之乎？』」講明魯班當時造嘅係「高雲梯」而唔係木鳶.
《韓非子》記載中木鳶嘅發明人唔係魯班而係墨子墨翟. 墨翟（公元前478-392年），係春秋戰國時嘅哲人，諸子百家中墨家嘅代表人物. 《韓非子·外儲說》記載墨翟曾「費時三年，以木制木鳶，飛升天空」. 墨子喺魯山（今山東濰坊境內），「為木鳶，三年而成，蜚一日而敗」. 意思係話墨子曾就研究試製咗三年，用木板製成咗一隻木鳥，將佢放飛並令佢成功飛起，但只飛咗一日就壞咗. 墨子製造嘅「木鳶」（或「木鷂」）就係世界上最早嘅紙鷂，距今已有二千四百幾年. 另《康熙字典》中釋義嘅木鳶發明者亦係「墨翟」. 而《墨子》中記載魯班發明嘅「木鵲」比墨子嘅「木鳶」更加精巧：「公輸子削竹木以為鵲，成而飛之，三日不下」. 後東漢蔡倫發明造紙術之後，先開始出現紙做嘅紙鷂，叫做「紙鳶」.
據講漢朝大將韓信曾利用紙鷂進行測量. 梁武帝時曾利用紙鷂傳信，但未成功. 南北朝有人背住紙鷂喺高處跳下而無跌死. 唐朝嘅張丕被圍困時曾利用紙鷂傳信求救兵，書有「三日不解，臨名士且為悅食」之言 ，取得咗成功. 從唐朝開始，紙鷂逐漸變成玩具. 到咗晚唐，紙鷂上已有用絲條或竹笛做成嘅響器，風吹聲鳴，因而有咗「風箏」嘅名. 亦有人話「風箏」呢個名起源於五代，由李鄴用紙糊風箏，並喺佢上面裝竹笛開始.
清朝道光年間，郭麟吟清明嘅一首竹枝詞描繪道：「一百四日小寒食，冶遊爭上白浪河，紙鳶兒子鞦韆女，亂比新來春燕多. 」鄭板橋有詩曰：「紙花如雪滿天飛，嬌女鞦韆打四圍，飛彩羅裙風擺動，好將蝴蝶斗春歸. 」，紙鷂藝術亦達到鼎盛階段.
分類
軟翅紙鷂：主體骨架多數做成浮雕式，骨架有單層、雙層同多層，升力片（翼）由一條主翼條構成，翼嘅後半部係軟性嘅，無主條依附.
硬翅紙鷂：骨架由上下兩條竹條做成，兩側邊緣高，中間略凹，翅嘅端部向後傾，令風能喺兩翼嘅端部逸出.
板子紙鷂：即平面型紙鷂，升力片係主體，無凸出部分，紙鷂四邊有竹條文撐，係少年細路最鍾意嘅一種.
其他主要類型還包括串子類、立體類、桶行形類、自由類（佢特點係運用現代新技術同外國紙鷂之長）等.
產地
開封、北京、天津、濰坊、南通、陽江並稱中國六大傳統風箏產地，而全國最大嘅風箏製造地喺山東嘅濰坊，被稱為「世界風箏之都」.
整紙鷂嘅材料同方法
普通紙鷂嘅做法一般係採用竹子做骨架，紙做肉，其他復合材料包括絲絹、尼龍布、塑料膜或竹篾、紗紙條、馬拉紙等.
紙同絲絹係一般傳統紙鷂嘅製作材料，著色鮮艷亮麗，更能體現中國紙鷂嘅魅力；但係紙易爛，絲絹貴，而現代科學嘅產物——尼龍布同塑料膜，成為製造紙鷂嘅新材料.
竹子係製作紙鷂骨架嘅主要材料，可選取壁厚3-5厘米嘅竹子削成竹片，利用竹片嘅韌性做紙鷂嘅骨架. 紙鷂嘅骨架可根據個人愛好來編制，如蜻蜓狀、蝴蝶狀等.
紙係蒙糊紙鷂嘅主要材料，以質薄纖維長而均勻，富有韌性，耐濕耐衝擊，色澤白而潔者為佳. 將紙糊喺骨架上，再綁上線，紙鷂就做好咗.
做好之後亦可以喺做好嘅紙鷂上油上鍾意嘅顏色，鑲上花邊，或者綁上絲帶，掛上紙環. 但唔可以影響紙鷂喺空中嘅飛翔，因為附件太多會令紙鷂嘅飛翔失衡.
意義同貢獻
從當今社會生活嘅角度來講，隨住人類社會文明同科技嘅進步，啲人為咗擺脫城市喧囂嘅環境，試圖尋找一種借助自然、文體結合並有益於身心健康嘅活動，而放紙鷂恰好滿足咗啲人嘅呢種需求.
Chill Club 推介
《Chill Club 推介》（Chill Club Song Promotion）係香港電視娛樂製作嘅音樂節目，2020年5月25號到2021年12月31號逢禮拜一到五深夜（禮拜二到六凌晨）00:30－01:00喺ViuTV播；由2022年1月3號開始改做逢禮拜一到五13:00－13:30首播，原時段改做重播.
主持陣容
每個禮拜同一日原則上會固定一位主持（偶然有例外）. 下表收錄常規主持陣容（未包括個別集數代班嘅情況）.
La Bosse-de-Bretagne
La Bosse-de-Bretagne係法國嘅一個市鎮，位置喺布禮斯大區嘅伊勒-維萊訥.
Hou4
hou4係拉丁字母同阿剌伯數字串字，指：
廣東話拼音
廣東話拼音，數字代表聲調.
金文拔芝士
金文拔芝士（Camembert，法式法文發音：/kamɑ̃bɛʁ/；魁北克法文發音：[kamãbaɛ̯ʁ]），又譯金銀幣（似魁北克法文發音），係法國嘅一種軟嘅白黴圓餅形芝士，以法國下諾曼第安省（Orne）嘅威茉地耶（Vimoutiers）附近嘅Camembert村命名.
Pas de deux
雙人舞（；pas de deux；，嚟自法文「兩個人嘅舞步」噉解）喺芭蕾舞上係指由（通常一男一女）兩位舞蹈員一齊跳嘅一段舞：喺古典芭蕾舞當中，排舞師一般都會想飾演齣芭蕾舞劇嘅男女主角嗰兩位舞蹈員一齊跳返幾段有浪漫氣氛嘅舞，表達「男女主角墮入愛河」嘅情節；而呢啲舞段往往會係成齣芭蕾舞劇最矚目嘅部份之一 －好似《天鵝湖》當中王子同公主跳嘅 pas de deux、仲有係《合桃鉗》當中由糖梅仙子同糖梅王子所跳嘅 pas de deux 等等，都屬於芭蕾舞史上最廣為人知嘅舞.
金文拔芝士
金文拔芝士喺1791年瑪莉·阿希爾（Marie Harel）發明. 正宗嘅金文拔芝士，應該係用生奶製成，表面有遍布嘅發黴嘅白毛，入面係黃色，所以叫「金銀幣」，而且Camembert嘅發音又似「金銀幣」.
Pas de deux
Pas de deux 亦係芭蕾舞最講求技術嘅部份之一：芭蕾舞有好多進階嘅舞步同技巧都係專設計嚟俾兩個人一齊跳嘅－簡單嘅例子有由男舞蹈員捧起佢舞伴，又或者係由男舞蹈員支撐住女舞蹈員，再要女舞蹈員做出冇支撐好難做到嘅特大角度阿拉伯斯卡（arabesque）等等 ；對於男主角嚟講，跳 pas de deux 多數都會或多或少噉要求佢支撐住舞伴，甚至要佢捧起舞伴同捧住舞伴行一段距離，所以 pas de deux 會要求男舞蹈員有對強而有力嘅雙臂；而女主角喺俾舞伴捧起嗰陣，需要非常留意自己身體嘅擺位同平衡，否則就會有可能會搞到佢舞伴失平衡，然後兩個人一齊仆落地.
因為 pas de deux 咁重要咁講技術，有唔少古典芭蕾舞老師都會用 pas de deux 評估學生嘅進度，而源自俄羅斯嘅華加諾娃派芭蕾舞就主張，pas de deux 可以用嚟一嘢展示嗮所有重要嘅芭蕾舞技巧，所以跟呢個門派嘅學生喺要畢業嗰陣，會俾老師要求佢哋跳一場大雙人舞（grand pas de deux）展示佢哋嘅所學.
常用技巧
芭蕾舞當中有唔少技巧係專門設計嚟喺雙人舞當中使用嘅，又或者係單人都做到嘅舞步會有喺雙人舞下先做到嘅版本 ：
高舉
高舉（lift / ballet lift）指雙人舞當中其中一方（通常係男主角）捧起另一方（通常係女主角）嘅技巧. 喺最簡單嗰種情況下，女主角會做一啲姿勢（例如係阿拉伯斯卡或者 port de bras 等等），然後女主角一路做一路俾男主角舉起佢，令女主角成為全舞台嘅注意力焦點. 高舉通常係比較進階嘅芭蕾舞先會做嘅，因為呢個動作要求相當強嘅體力，而且對男主角嚟講，做得唔正確會有搞到腰背受傷嘅危險.
阿拉伯斯卡
阿拉伯斯卡（arabesque；）係芭蕾舞入面常用嘅一種舞步，涉及個舞蹈員淨係一隻腳掂地（掂地嗰隻髀叫支撐髀）而另外嗰隻髀（抬起髀）就外開並且抬高去身體後面，而且要伸到直一直，手嘅位置唔定，而支撐髀嘅腳板可以處於腳尖企（en pointe；指淨係腳趾尖掂地）或者半腳尖企（demi-pointe；指淨係腳板前半橛掂地）嘅狀態都得. 噉做目的係要令成個身體形成一條由膊頭一路延伸落去抬起咗嗰隻髀嘅腳趾尾嗰度嘅線，達到一個靚嘅視覺效果.
傾斜阿拉伯斯卡（arabesque penché）係雙人舞常見嘅一種阿拉伯斯卡，指抬起髀抬起嘅角度大到抬起髀腳板嘅位置高過個舞蹈員嘅頭. 傾斜阿拉伯斯卡通常淨係會喺雙人舞當中見到：就算對專業嘅舞蹈員嚟講，獨力噉做傾斜阿拉伯斯卡都係一個高難度動作，所以芭蕾舞排舞一個常見嘅做法係，要一位強壯嘅男舞蹈員支撐住一位身體柔軟嘅女舞蹈員，再由女舞蹈員一路用佢舞伴做支撐一路做出傾斜阿拉伯斯卡.
魚衝式舞姿
魚衝式舞姿（fish dive）係高舉嘅一種，涉及一位女舞蹈員抽起（retiré）佢其中一條髀，將抽起髀屈曲，令抽起髀腳板去到另一條髀膝頭咁高嘅位置，再由佢舞伴捧住佢橫向噉移動，令佢好接近地板噉「飄」過若干距離（但佢成個人由始至終都掂唔到地板）－就好似一條游過河床嘅魚噉. 魚衝式舞姿好多時係由個女舞蹈員做嘅阿拉伯斯卡做起始嘅：當個女舞蹈員做緊阿拉伯斯卡舞姿，要轉換做魚衝嗰陣，佢舞伴通常會用佢兩隻手分別托住佢條腰同抬起咗嗰條髀嘅大髀，然後個女舞蹈員再將自己條支撐髀移位變成魚衝式嘅位，乘勢改變姿勢變成魚衝式.
腳尖旋轉
腳尖旋轉（piroutte；，呢個字喺法文入面係「旋轉」噉解）係一種旋轉舞步，俾人認為係最有美感最好玩嘅芭蕾舞舞步之一.
漫步
漫步（promenade；）指以下嘅舞步：舞蹈員一隻腳掌完全掂地，而另一隻腳掌就喺半空－即係阿拉伯斯卡或者向後嘅鶴立式舞姿（attitude derriere）等嘅狀態；跟住掂地嗰隻腳要隻腳踭係噉咦離開地面、郁少少、再落返地嚟到令成個人轉向，於是抬起髀嘅腳掌就會喺半空劃過若干距離. 漫步常見於雙人舞：個女主角做咗一個阿拉伯斯卡等涉及其中一條髀抬起去半空嘅舞步，然後個男主角要雙手掂住佢舞伴條腰或者手嚟到支撐住佢舞伴，跟住個男主角會圍住佢舞伴打圈行，然後個女主角要一路用漫步嘅方式旋轉，同時由男主角一路用對手幫佢舞伴保持平衡，令女主角穩定噉一路維持一個優美嘅姿勢一路俾觀眾睇到佢由各個方向睇到嘅姿態.
手指旋轉
手指旋轉（finger turns）係一種由一男一女舞蹈員一齊做嘅旋轉，重點係個女主角喺捉住佢舞伴隻中指嘅情況下旋轉，一般做法如下：個男主角企喺佢舞伴嘅左後面，高舉噉伸出佢嘅右手，當中中指指向下，而其餘手指同地板平行，身體其餘部份離佢舞伴有一定距離（唔會阻住佢舞伴旋轉）；跟住個女主角會捉住佢舞伴隻向下嘅中指，並且開始做旋轉；全程個男主角都會擔當住支撐嘅角色，佢要有一對強而有力嘅雙臂，等個女主角無論做幾勁嘅旋轉，兩個人都可以穩穩陣陣噉企到喺度.
大雙人舞
大雙人舞（grand pas de deux）係有結構而且規模大嘅雙人舞，喺廿一世紀初嘅芭蕾舞當中往往會係一齣芭蕾舞劇入面最引人注目嘅一部份，會由個芭蕾舞團嘅兩位首席舞蹈員負責跳. 一段典型嘅大雙人舞會分做五大部份－起曲、大慢板、兩段變奏舞（跳雙人舞嗰兩位舞蹈員一人一段），然後以終曲作結. 呢五個部份一定會有一個共同嘅主題，最常見嘅係代表男女主角兩個人之間嘅愛情，好多時會加入擁抱同錫咀等嘅動作嚟表達浪漫嘅劇情.
大慢板
大慢板（adagio / adage，即係意大利文入面「慢慢嚟」噉解）係大雙人舞嘅第二部份，重點係會用慢但優美嘅動作，為打後嘅高潮製造氣氛：喺大慢板當中，通常女主角會做注意力嘅中心；肌肉力量強嘅男主角要負責用捧住女主角或者將一隻手伸出嚟俾女主角掹住（男主角隻手變成咗一條虛擬嘅扶把）等嘅方法，支撐女主角－呢個時候女主角會做嘅舞步往往會係一啲要求超人平衡力、冇男主角幫手撐住冇乜可能做得到嘅舞步，例如係角度極大而且動作慢嘅傾斜阿拉伯斯卡（睇返上面）；又或者係女主角做一個阿拉伯斯卡姿勢，同時男主角一路俾隻手佢掹住一路圍住佢行圈，等女主角嘅腳喺空中劃過一條長嘅弧線. 喺呢個過程當中，女主角要追求慢同優雅，而男主角就會追求隱陣得嚟又保持從容不迫.
喺大慢板當中，男主角要做嘅嘢技巧上相對簡單，但就往往會要求強嘅肌肉力量. 例如「一路俾隻手女主角掹住、一路圍住女主角行若干個圈」或者「捧起女主角，甚至乎一路捧住女主角一路行一段距離」等查實並唔係乜嘢複雜嘅動作，但男主角必需要有一對強而有力嘅雙臂先至會做得到.
變奏舞
雙人舞嘅下一部份係兩段變奏舞（variation；喺芭蕾舞上係指由一位舞蹈員單獨跳嘅舞段）. 通常會係男主角做先，然後先到女主角做，等啱啱喺大慢板做咗一大輪大動作嘅女主角可以唞一吓氣：喺做完大慢板之後，兩位主角舞蹈員會分開；到咗佢做變奏舞嗰陣，舞蹈員會企去舞台中間，成為全場注意力嘅中心. 一般嚟講，變奏舞有以下嘅特徵 ：
終曲
終曲（coda；）係一場大雙人舞嘅終結部份. 喺終曲開始嗰陣，兩位主角舞蹈員會行返埋一齊，並且做出要兩個人一齊做嘅舞步. 一般嚟講，終曲會有大慢板同變奏舞嗰陣出現過嘅舞步組合，用意在於要終曲同場大雙人舞打前部份有對應，重點在於節奏一定要快過大慢板，而且規模會大過大慢板同變奏舞，會用高舉、大跳躍同多次腳尖旋轉；終曲嘅目的係要成段大雙人舞嘅氣氛去到高潮，並且喺音樂嘅高峰之下完結；最後終曲會以一個優美嘅姿勢收尾（例如下圖噉），等兩位主角可以喺觀眾嘅掌聲下行禮同結束段舞.
簡史
大雙人舞嘅元素最早係喺 18 世紀早期出現嘅. 當時有歌劇同芭蕾舞劇會喺開場嗰陣會要一男一女嘅表演者一齊做同樣嘅舞步，有陣時係一路拖手一路做－而「一男一女舞蹈員一齊做同樣嘅舞步」呢家嘢到咗現代嘅芭蕾舞當中都仲見得到. 喺及後嘅兩個世紀裏面，芭蕾舞嘅拍檔跳舞會進化成有更多戲劇性嘅內容，例如係喺 1717 年嘅芭蕾舞劇《瑪斯同維納斯嘅愛情》（The Loves of Mars and Venus）就涉及飾演打仗之神瑪斯嘅男舞蹈員同飾演愛神維納斯嘅女舞蹈員嘗試用舞蹈表達愛情.
到咗 18 世紀尾同 19 世紀頭，芭蕾舞開始發展出完整嘅浪漫雙人舞：跳雙人舞嘅男女舞蹈員會有親密嘅接觸，女舞蹈員會將佢隻手擺喺男舞蹈員嘅手上，用男舞蹈員嘅支撐力，用腳尖企（en pointe；指成隻腳淨係腳趾尖掂地，係極講求平衡力嘅舞步）嘅方式跳舞，而呢種做法令女舞蹈員可以跳輕飄飄嘅舞，喺當時嘅芭蕾舞界引起咗巨大嘅迴響（睇埋浪漫芭蕾舞）.
到咗 19 世紀尾，莫里斯·珀蒂帕（Marius Petipa）等嘅著名排舞師正式引進咗「大雙人舞」嘅概念，指出芭蕾舞劇嘅一幕可以用一男一女兩位舞蹈員一齊跳一段大嘅舞嚟做高潮，令到芭蕾舞界有咗一套有關大雙人舞嘅結構同固定做法，而呢種大雙人舞成為咗當時嘅芭蕾舞劇大作－好似係《合桃鉗》同《睡公主》等－基本上必有嘅一部份. 及後廿世紀嘅大雙人舞仲變得更加融入於齣劇嘅故仔當中，成為專業芭蕾舞表演當中嘅基本部份.
Talissieu
Talissieu係法國嘅一個市鎮，位置喺安省.
延文禮士
延文禮士（Inverness），又譯恩華尼斯，係英國蘇格蘭北部嘅一個城鎮，延文禮士郡首府.
動物福利
動物福利呢個概念一般係指，動物（尤其係受人類控制嗰啲）無論係俾人當係食物、工作工具、友伴或研究需要，都唔應該受到不必要嘅痛苦. 呢個立場建基於人類所做作（或唔做）嘅行為需要有相當嘅道德情操，而唔係好似動物權益者咁樣，將動物嘅地位係政治同哲學方面追尋更大嘅權益. 唔少動物福利團體喺佢哋嘅聲明上好鍾意用「人道／仁愛」呢啲字眼.
起源
最早對動物嘅福祉提出有系統嘅諗法，相信係古代印度河流域文明. 佢哋嘅宗教思想認為祖先會輪迴以動物形態返回現世，所以應尊敬待動物如尊敬人一樣. 呢種思想被耆那教進一步發揮，及被其他印度宗教所採納. 其他根源於亞伯拉罕諸教嘅宗教，就普遍視動物為人嘅財產，並對動物嘅照顧同屠宰訂下規則，以減少喺人類控制下嘅動物承受焦慮、痛苦同恐懼.
實踐
1822年起，英國國會議員李察馬田喺國會倡議設立草案，防止虐待牛、馬同綿羊，佢嘅理論係要顯示人類嘅仁愛同和仁慈嘅行為. 馬田喺1824年重成為防止虐待禽畜會嘅創辦人之一. 1840年，維多利亞女皇賜個會「皇家」稱號. 嗰個會透過會員嘅捐助，請咗大批調查人員，搵出虐待動物嘅人，搜集證據，向執法機構舉報.
同類組織亦喺歐洲同美國相繼出現，例如美國防止虐待禽畜會就係喺1866年喺紐約州註冊.
原則
1965年，英國政府為回應社會訴求，就委任Roger Brambell教授對農場動物嘅福利事宜進行研究. 根據呢個研究結果，喺1967年成立「農場動物福利諮詢委員會」（1979年改組為農場動物福利委員會），呢個委員會提出動物都會有渴求「轉身、弄乾身體、起立、躺下和伸展四肢」嘅自由. 確立咗動物福利嘅「五大自由」：
比較動物福利同動物權益
絕大部份動物福利倡議者都覺得，動物權益嘅主張「走得太遠」，唔認同後者要求全面廢除寵養動物同勞役動物，如動物測試、實驗等等. 佢哋相信人類喺萬物之靈，有道德責任唔去殘害動物，令動物受不必要嘅痛苦. 動物權益倡議者（如Gary L. Francione同Tom Regan）就批評，動物福利觀嘅立場（如一方面提倡畀動物更好嘅生存環境，但又唔堅持禁止勞役動物）係自相矛盾，而且喺道德方面唔能夠接受. 不過，唔少動物權益團體（如PETA）都支持改善動物福利，作為一種減少動物所受痛苦嘅短暫措施，但同時以禁止對動物各種形式嘅勞役作為終極目標.
動物權益倡議者論動物福利
本身支持動物權益倡議者同動物解放嘅加拿大倫理學家David Sztybel指出，動物福利一共有六種 ：
地域差異
英國嘅動物福利倡議者比較關注，喺宰殺動物時盡量減輕動物嘅痛苦. 呢種觀點並未被美國接受. 另外，城市同鄉郊人對動物福利嘅睇法亦往往有顯注不同.
位置
位置向量（position vector）喺幾何學上係一個向量，表明一個點相對於一個原點（origin）嘅位置.
仿真芝士
仿真芝士係指烹飪上芝士嘅替代物，用來取代菜式上因為客人需求或避免令客人敏感症發作嘅芝士. 無論係佢嘅融點或價格，仿真芝士均都有佢嘅優點，特別係佢較平嘅價錢，可以幫商界減輕經營成本.
仿真芝士大多數由大豆製成，但亦都有由米、杏仁、營養酵母或其他非乳品物質製成. 仿真芝士就好似植物性奶油嘅替代品，可以用來替代各種芝士產品. 呢啲產品通常都被某尐食物偏好者消費，例如純素食主義者、教條限制者（大部份仿真芝士都由拉比認可，係符合教規嘅嘢食）、乳糖不耐症或牛奶過敏患者.
品牌
以下係一尐比較常見嘅素食仿真芝士牌子，全部都無酪蛋白喺入邊：Cheed、Cheezly 、FYH Vegan Gourmet Cheese 、NuttyCow NutCheese 、Sheese 、Teese 以及Tofutti. 此外重有一尐不含大豆成份嘅全素仿真芝士，包括有：Daiya 、Dr.Cow 、 Chreese以及Veganrella ，全部都有全素食品認證，所以100%保證不含酪蛋白.
種類
現時嘅仿真芝士有提供以下種類芝士嘅替代品：
人獸交
人獸交（bestiality），係指人同動物嘅性行為，可以指用動物陰莖插入陰道或人類陰莖插入動物陰道等，喺好多地方都犯法. 好多時會同動物戀（zoophilia）溝埋一齊講.
[[Category:性]]
牌子
牌子（又叫嘜頭、品牌）係一隻商品、服務嘅名、同佢相關嘅嘢（例如：口碑、商譽、市場價值、形象）. 一個牌子出唔出名，多唔多人知有好多因素，以前講口碑，而家講市場定位同形象.
牌子係無形資產，可以用市場價值估價，重可以寫入年報，按照國際財務報告準則.
廣東省國防科技技師學院
（Guangdong National Defense Technical College）係中國廣東廣州嘅技師學院，1979年開辦，有三個校區，都喺白雲區入面.
牌子
外面不法商人侵權，牌子持有人可以用民事途徑告人哋，追討經濟損失同埋出禁制令.
廣東省國防科技技師學院
史
學校喺1979年開辦，初期係間中專機構. 曾經喺1991年評做廣東省一類技工學校，重喺1997、2005年先後連升兩級跳，2007年升級做高级技工學校，2011年開辦大專專業而轉型成大專機構.
出面網頁
類:廣州技校 類:廣州市白雲區
贛粵運河
贛粵運河（贛字讀「禁」，）係條規劃緊嘅運河，呢條運河係計劃從北邊嘅鄱陽湖口嘅九江度開始，一直向南行，去到廣州、東莞同深圳之間嘅珠江出海口嗰邊.
行過嘅地方
依家呢條運河喺度規劃緊，呢度講嘅係規劃嘅方案：
讚
如估呢條運河起好嘅話，長三角同珠三角嘅距離可以減少1200公里，噉從長江中游去珠三角嘅船就唔使兜到東海、臺灣海峽再到南海喇. 因為佢直接連通咗長江同珠江兩大水系，可以貫通起江南地區嘅南北走向水路工程. 噉珠三角地區啲嘢可以通過運河直接送到去華中，甚至再運京杭運河直通華北地區. 中國社會科學研究院經濟研究所嘅所長麻智輝就講咗，如估凈係喺經濟嚟講，呢條運河嘅開通，對於廣東同江西嚟講係利大過弊，其中有利嘅地方就有好多. 喺交通方面嚟講，相比陸路、鐵路同空運，水運可以降低啲成本. 呢條運河兼有旅遊價值，有利運河週邊縣市嘅經濟發展.
彈
喺大江網嗰邊就開咗份「開贛粵運河，好定唔好？」嘅民意調查，結果就得出咗噉嘅結果：有48.71%嘅網民話「起咗條運河之後對江西嚟講完全係唔掂」，有29.03%嘅網民就話「起咗條運河之後對江西嚟講，係掂嘅. 」，重有19.68%嘅網民就話「起呢條運河嘅前提係要起咗贛粵高速鐵路先」.
有人話，喺贛粵運河開通咗之後會搞到江西入面嘅河流水位下降，結果江西嘅學術界、包括官員都反對. 佢重專程去到鄱陽湖嘅生態經濟區嗰邊睇咗下啲水源，發現係外流嘅. 而鄱陽湖嘅流域覆蓋咗江西省96%嘅地區，有6條河流都係流入鄱陽湖入面. 如估開通運河嘅話，會搞到流入鄱陽湖嘅河流越嚟越少，降低咗鄱陽湖嘅儲水量.
重有人話，贛粵運河開通咗之後會污染咗鄱陽湖，而呢個係江西嘅生態優勢. 鄱陽湖係條全封閉嘅水系，即使係長江出現嚴重污染嗰陣，都唔會去到鄱陽湖入面，因為長江嘅源頭都唔喺江西度. 起呢條運河就會令資源出境，就生態保護而言，可能冇乜人上心嚟保護佢.
有人認爲，贛粵運河根本唔關珠江航運事，廣東省呢頭力主起呢條河，其實係想「南水北調」，令江西成為廣東飲用水嘅免費來源，而「贛粵南水北調工程」簡直係送啲水嚟廣東嘅水廠度. 而依家嘅生態補償機制都唔健全，到時江西嘅利益會好受損，比如話爲咗保障供水畀廣東、香港嘅東江水質清淨，江西呢頭要將上游嘅廠關曬，香港有畀錢廣東啊，但開頭幾十年廣東一個鑌都無畀江西，直到江西抗議，先畀噉啲江西.
另外，江西規劃經濟時，偏重發展北邊，而開挖條贛粵運河簡直係嘥時間同埋嘥錢.
江西
贛州同埋吉安都有人提出要整贛粵運河，此外重有做全國人大代表嘅民營企業家胡淑華提出嘅「起贛粵運河、形成中國東西邊嘅水路交通網絡」. 佢重響人大十屆三次會議入面講過，而吉安嘅代表團符紅桃同埋11位代表都聯合提出「起贛粵運河嚟提升江西嘅地位優勢」嘅議案.
廣東
廣東方面就好讚成嚟起條運河. 根據廣東省發改委嘅人話：廣東嘅航道部門都接觸過江西省嘅航道部門，佢重考察過江西省嘅規劃河段. 此外啲地方政府對呢份提案好積極，而韶關市政府就專門開咗個研討會嚟討論下關於開通贛粵運河嘅事，重請咗贛州嘅航務管理分局負責人嚟參加呢次會議. 喺2009年嘅廣東「兩會」嗰陣，廣東省政協委員李晉鋒就提交咗份議案，就係話唔該有關部門快啲搞掂北江上游到江西九江嘅運河開鑿考察. 而廣東省交通廳就話，贛粵運河係關係到長江水系同珠江水系嘅重大工程，佢唔單止規模比較大，重有跨省、水資源、河流生態等呢啲敏感問題，佢哋重會建議由珠江流域管理機構向中國交通運輸部、水利部提請研究工作.
連出去
類:江西 類:廣東
光合作用
光合作用（，英文：）係指植物以光作為能源，將二氧化碳同水，轉化成為葡萄糖（Glucose）同氧氣嘅過程. 植物會利用大氣中嘅二氧化碳，泥土中吸返嚟嘅水，加埋自己本身有嘅葉綠素，利用太陽光供給嘅能量，製造成糖分. 好多粒糖聚埋一齊就會變成澱粉，植物會以澱粉嘅形式嚟儲存過多嘅萄葡糖. 除咗糖粉之外，氧氣係光合作用嘅副產品（亦有佢係新陳代謝廢物嘅講法），呢啲氧氣會被釋放出大氣，維持大氣中氧氣嘅含量. 光合作用除咗係自養生物嘅食物來源，重係呢個世界上其中一個非常重要嘅生物化學作用，因為全地球嘅生物都依賴佢所製造出嚟嘅氧氣同糖份嚟生存. 好多綠色嘅生物，好似藻類，高級植物，某啲細菌，都會做光合作用.
總結
成個光合作用好複雜，最簡單而又最多人知嘅講法，就係用水加二氧化碳變成糖加氧氣： 6CO2 + 6H2O + 光 → C6H12O6 + 6O2
6個二氧化碳分子 + 6個水分子 + 光 → 葡萄糖 + 6個氧分子
詳細啲嚟講，光合作用係分兩個階段，第一個叫光反應或者光化反應，呢個反應係指葉綠素或者其他葉片中嘅色素收集太陽光入面嘅能量，將呢啲能量暫時存放係一啲粒子令佢變成為高能量粒子. 呢啲高能量粒子（即係NADPH 同埋ATP）會用喺第二個階段度，呢個階段叫暗反應或者固碳作用，並涉及卡爾文循環. 呢個循環會用二氧化碳同埋先前嗰啲高能量粒子嚟造3-碳化合物，氧氣同埋將還原咗嘅NADPH2氧化返做NADP.
由卡爾文循環造出嚟嘅三碳化合物（3-磷酸甘油醛，Glyceraldehyde 3-phosphate），就會離開卡爾文循環，用嚟造糖.
植物
大部份嘅植物都係光能自養生物，即係話佢哋都可以依賴光能嚟將無機物變成有機食物. 光能除咗嚟自太陽光之外，重可以係其他光源. 佢哋唔使食其他生物嚟攝取佢哋嘅養份都可以維持生命，所以佢哋又叫做生產者. 而自養生物重有另一種，稱為化能自養生物，佢哋用化學能嚟代替光能做「光合作用」，稱為化合作用，用同樣原理製造到食物，呢啲化學能嚟自氧化還原反應.
狄奧多·阿多諾
狄奧多·阿多諾係一個美國、德國哲學家、作曲家、音樂學者、社會學者、大學教員、文學評論家、樂評人、鋼琴家、作家、學者.
光合作用
植物
光合作用所需要嘅能源，完全嚟自光中嘅光子. 呢啲光子打中咗葉入面嘅還原劑，即係水，然後將水打散（稱為光解），得出高能量電子同埋氧. 呢啲高能量嘅電子會經過一連串嘅電子鏈，釋放出能量，製造ATP同埋NADPH，提供能量進行化合反應. 呢啲化合反應簡單啲嚟講就係將二氧化碳入面個碳還原返做碳水化合物（其中一種係糖），所以又叫固碳作用.
n 係根據最終合成出嚟嘅碳水化合物嘅構造嚟定義 暗反應造出嚟嘅三碳，除咗可以用嚟做糖之外，重可以用嚟做其他有機化合物，好似纖維素，其他脂類同胺基酸嘅生物合成中嘅基礎化合物，或者用嚟做細胞呼吸作用嘅燃料. 其實除咗做纖維素呢個用途之外，當其他動物食咗植物之後，呢啲三碳俾動物吸收咗之後，喺動物身體入面都會用做到呢啲用途，呢啲靠食自養生物嚟維生嘅動物稱為異養生物. 就結果嚟講，細胞呼吸作用可以作為光合作用嘅相反，呼吸作用就將食物同氧氧化為二氧化碳同埋能量，而光合作用就將二氧化碳同埋能量還原為食物同氧氣. 不過，佢哋係用完全唔同嘅過程同機制做呢個轉化，所以絕對唔可以混為一談.
植物利用葉綠素嚟吸光做光合作用，所以大部份嘅植物睇起上嚟都好似綠色咁. 不過，好多時葉綠素重會有其他輔助色素幫手吸光，好似胡蘿蔔素同埋葉黃素咁. 佢哋同葉綠素一樣存在係葉綠體入面. 雖然植物綠色嘅部份都有葉綠素，但主要都係樹葉負責吸光. 而葉肉細胞每平方微米中，就擁有大約五十萬個葉綠體.
藻類以及細菌
藻類雖然比起陸上植物嚟講，構造比較簡單，但佢哋做光合作用嘅過程同陸上植物毫無分別，而且佢哋重比陸上植物擁有更多嘅輔助色素，所以佢哋又紅又綠，有好多種顏色. 佢哋全部都會製造氧氣，而且大部份都係自養生物. 佢哋有部份嘅異養生物，因為佢哋靠吸收由其他生物製造嘅物料.
而能夠進行光合作用嘅細菌，由於佢哋無細胞膜包住嘅細胞器，故此佢哋唔會有葉綠體. 所以佢哋嘅光合作用會喺細胞入面進行. 好似藍藻咁，佢哋有同葉綠體非常相似嘅細胞膜，並且係唯一可以進行有氧氣製造到出嚟嘅光合作用嘅原核生物. 所以葉綠體除咗被認為係由細菌同另一啲生物演化而成，重被認為係藍藻嘅祖先. 其他可以進行光合作用嘅細菌，佢哋會好多唔同種類嘅色素，稱為菌綠素，但係就唔會製造氧氣. 咁有某部份嘅細菌，喺光解中，會用硫化氫代替水作為還原劑，並製造硫而唔係氧作為廢物.
過程
光合作用分為兩大步，第一步係將光能轉為化學能嘅光化作用，第二步就係利用轉化咗嘅化學能嚟做固碳嘅固碳作用，其中包括卡爾文循環.
光化作用
光化作用（英文：photochemical reactions，light-dependent stage），又稱光作用，發生喺擁有葉綠素同埋葉綠體（或者擁有類葉綠體細胞膜）嘅細胞度. 呢個作用並唔涉及任何酶. 步驟：
電子激發
喺光合作用，可見光中嘅光子係一個能量供給者. 當光子打中葉綠素，其中一啲電子就會被激發. 一般嚟講，當電子被激發，會被視為唔穩定，咁就會發生幾個情況，放返啲能量出嚟穩定返自己，第一個係變螢光，第二個就係發熱，第三個就係將啲多咗嘅能量畀隔離嗰啲粒子做反應，呢個情況又叫做共震轉送或者電能傳送，而第四個情況就會將嗰粒好高能量嘅電子掉畀隔離嗰粒粒子，但呢個情況會令粒電子所帶住嘅能量變少，呢個情況叫做電子傳遞. 第三個同第四個情況就會引致光合作用.
一般嚟講，大部份嘅植物都有幾種唔同嘅葉綠素，而佢哋絕大部份都有葉綠素a 同埋b，再加多幾種唔同嘅色素，嚟將可吸收嘅光系增多，作為一個互補機制，令佢哋可以吸收多啲嘅能量做反應. 呢啲都可以算係某啲自養生物嘅適應性，好似一啲生得比較矮嘅植物，或者生於較深海域嘅生物咁，佢哋未必夠人搶光，或者啲光根本入唔到去咁深嘅海域，所以佢哋就要有好多種唔同嘅色素去幫佢哋收集足夠嘅能量. 咁成個負責吸光嘅系統就叫做光化系統.
一塊葉入面可以有好多個光化系統，不過喺入面就只得幾粒葉綠素會連到去光化反應中心，而幾粒葉綠素先會專係用嚟將啲光能轉做化學能. 加埋先前提到嘅色素，佢哋會將吸收到返嚟嘅光能傳到去光化反應中心進行作用.
當塊葉俾光打中，其中有啲收光粒子嘅電子被激發，就會將激發能量過畀隔離嘅收光粒子，一路直到過到畀光化反應中心嘅葉綠素. 呢粒葉綠素會被激發，然後會由電子捐獻者度升級一粒激發咗嘅電子去電子接受者，令到原本嘅電子捐獻者少咁粒電子，而電子接收者就多咗粒電子，於是就形成「+」同「-」二極. 呢個光激發最後引致電子極差並誘發後嚟嘅氧化還原反應鏈.
產品
氧氣、澱粉同水
參考
類:生物
羅爾斯頓·占士
羅爾斯頓·占士（；Rolston James；）係千里達多巴哥足球員，司職前鋒，喺香港嘅愉園踢過半季.
2002年12月，占士喺千里達嘅屋企入面同入屋行劫嘅持槍賊人糾纏，結果身中五槍當場死咗.
拎
類:千里達多巴哥人 類:足球員
東華
東華（英文：Tung Wah，代號A13）係中西區區議會轄下一個選區，喺1994年設立，依家嘅區議員係民主黨嘅伍凱欣.
雷蒙·阿隆
雷蒙·阿隆係一個法國新聞工作者、哲學家、作家、政治學家、社會學者、教授、經濟學家.
以賽亞·伯林
以賽亞·伯林係一個英國哲學家、史學家、大學教員、外交官.
Tenay
Tenay係法國嘅一個市鎮，位置喺安省.
基夫
基夫（Keith "Kayamba" Gumbs，）係聖傑氏尼維斯足球員，司職前鋒，而家喺印尼踢緊.
朱潔崇
朱潔崇（英文/法文：Judith Guichon）係加拿大卑詩省嘅現任省督，2012年11月就任.
紋章
紋章係種象徵性標誌，起源自中世紀歐洲騎士，可以代表一個家族、一個機構甚至一個國家.
興泰路
興泰路可以係：
鉛礦坳營地
（英文：Lead Mine Pass Campsite），香港營地之一，專畀露營，喺鉛礦坳，城門林道邊，鉛礦坳段同大城石澗段交界，地處深山. 屬城門郊野公園，行政上歸荃灣區. 營地屬小型，有營位少過二十. 水源取自水喉. 歸漁農及自然護理署管.
飲食用得燒烤爐、檯、櫈. 有污水穴，又有涼亭. 有廁所.
巴富 (蘇格蘭)
巴富（Perth），又譯珀斯，係英國蘇格蘭中部嘅一個城鎮，巴富郡首府.
Hou5
hou5係拉丁字母同阿剌伯數字串字，指：
廣東話拼音
廣東話拼音，數字代表聲調.
馬丁·布伯
馬丁·布伯係一個奧匈帝國、威瑪共和國、以色列哲學家、翻譯、教育學家、作家、文學編輯、大學教員、教師.
重心
重心（center of mass / balance point）喺物理學上嚟講係指一嚿質量當中嘅一點，嗰點無論受到向邊個方向嘅力，件物體都唔會旋轉.
小飛俠
小飛俠可以係：
正街 (選區)
正街（英文：Centre Street，代號A14）係中西區區議會轄下一個選區，喺1999年設立，依家嘅區議員係民主黨嘅張啟昕.
貝奈戴托·克羅齊
貝奈戴托·克羅齊係一個意大利、意大利王國哲學家、政治人、美術史學家、作家、文學評論家、史學家.
視星等
視星等係人類用肉眼觀察可以睇到嘅恆星光度，最初將可以睇到嘅星分做一等星到六等星，後尾用對數比例，將每等星光度差距固定做2.512倍，就算光度高過1或者低過6都有數得計.
Thil, Ain
Thil係法國嘅一個市鎮，位置喺安省.
知路·杜魯士
知路·杜魯士係一個法國哲學家、史學家、作家、大學教員.
秋茄
秋茄（；學名：Kandelia candel）係紅樹科秋茄屬嘅其中一個品種嘅植物，又係灌木或小喬木. 呢種樹木分佈得好廣泛，喺中國內地嘅東南沿海地區都見到佢，尤其係廣東、廣西、臺灣、香港、福建同琉球群島入面出現得最多. 佢係一樖海邊防護樹種.
所謂「留命食秋茄」
喺潮汕當地啲人成日都出噉嘅俗語：「留命食秋茄，留眼睇世界」，其實千祈冇俾「留命食秋茄」滾咗喇，因為秋茄係可以食得嘅. 根據明朝嘅李時珍寫嘅《本草綱目》入面話咗：「茄係本身氣味甘寒，而且冇毒，專門醫寒熱，五臟勞損……散血止痛，消腫寬腸. 」而中醫臨床入面用嘅秋茄係成日用喺痰熱、咳嗽、血熱導致大便出血，痔瘡出血或大便唔暢順，跌打腫痛呢啲病癥.
攷
類:灌木 類:喬木 類:海岸防護樹種 類:藥用植物
新井辰也
（）係日本足球員，司職後衞，效力過名古屋鯨魚，及FC岐阜.
Hou6
hou6係拉丁字母同阿剌伯數字串字，指：
廣東話拼音
廣東話拼音，數字代表聲調.
凳仔
凳仔，或者叫矮凳，係種凳，比較矮身，有三到四隻腳，只能夠坐一個人.
[[Category:凳]]
水街 (選區)
水街（英文：Water Street，代號A15）係中西區區議會轄下一個選區，喺1994年設立，依家嘅區議員係何致宏.
全民來電
《全民來電》（eSports Game Battle）係香港電視娛樂製作嘅真人騷節目，由博愛醫院贊助，搵《全民造星》參賽者何啟華、郭嘉駿、梁業、吳保錡同《全民造星II》參賽者吳啟洋、李祉均、范卓言、歐鎮灝，各自組成電競隊，參加「博愛一百周年香港電競盃」. 節目由2020年1月13號到1月17號禮拜一到五 19:30－20:00 喺ViuTV播.
《電競巨Sing Show》（eSports Music Show）係《全民來電》嘅特別版，用音樂會形式去搞，由陳俞希、駱振偉主持，演出者包括：MIRROR、ERROR、陳潔靈、Dear Jane、許廷鏗、梁釗峰、李幸倪、江海迦、Panda Cute、吳啟洋、李祉均、歐鎮灝、范卓言、李國煒、崔可迪、梁瑞峰、洪助昇、劉兆豐、劉瑞祈、陳樂、麥兆恆、梁文賢. 節目喺2020年1月18號禮拜六 20:00－21:30 喺ViuTV現場直播.
十字車
十字車，又叫白車，救傷車或者救護車，係一架專用來運傷者、病人嘅車. 多數係緊急運人去醫院搶救，亦有啲只係運啲唔方便嘅人. 急救用嘅十字車會配埋閃燈同警號，等架車行嗰陣，其他車會讓畀佢，可以快啲送人入急症室.
外文Ambulance來自拉丁文Ambulare，意思係「移動」. Ambulance可以指各種用嚟運送病人嘅陸上、海上、或者空中交通工具. 而中文地區講嘅十字專門指用嚟運載病人嘅陸上交通工具.
小飛俠Peter Pan
小飛俠Peter Pan（英文：Peter Pan）係蘇格蘭小說家JM巴里創作嘅一個角色，最先出現喺1904年話劇《彼得同溫黛》. 佢係個永遠都唔會大嘅男仔.
十字車
家下十字車唔淨係得架車，重會有好多急救架生，等傷病可以吊住條命，入醫院救. 常規配備包括擔架床、呼吸輔助器、氧氣筒、血壓計、藥物、俗稱吊鹽水嘅點滴包、警號燈、無線電對講機、衛星定位儀等.
目前各地嘅緊急醫療服務系統大致可以分為兩種：第一種係「將病患送到醫師嗰度」，第二種係「將醫師送到病患嗰度」. 視乎各地緊急醫療服務系統取向，救護車上可能有各級緊急醫療救護技術員或者醫護人員.
徽章
以前十字車一律白色加個紅十字. 救傷呢個概念係由紅十字會來，係戰場上劃咗白底紅十字嘅地方或者車船，係用來照顧傷者，敵我雙方都唔可以打. 因為咁，後尾唔係時時都打仗，紅十字會服務就轉到平民，例如急救服務. 所以，救傷車劃白底紅十字就唔只係打仗用. 唐人見到就叫佢十字車或者白車. 後尾亦好多唔係紅十字會嘅救傷車都用紅十字呢個標誌. 不過，話到底紅十字會係人哋標誌，和平時咁用法就係一種濫用. 所以家下除咗戰地，或者係紅十字會嘅救傷車，先至會有白底紅十字.
北京
北京市衛生局喺2013年1月公布咗新嘅《北京市救護車管理辦法》，制度化管理救護車規格、買賣、配置、以至救護車上嘅裝備. 按北京市衛生局嘅規劃標準，每一架救護車服務三萬人左右.
根據2012年嘅統計，北京市有常住人口約二千萬人，而北京市衛生局有600架救護車，數量已經接近規劃標準. 但係由於救護車需要維修保養，所以仍然需要配備更多嘅救護車.
北京市明確規定，喺「非緊急」情況下，救護車唔可以用閃燈同警號，亦唔會享有道路優先權. 違規嘅救護車組員會由交通管制部門依法處理.
廣州
廣州市急救醫療指揮中心喺1989年12月31號成立，隸屬廣州市衛生局. 目前指揮中心有185架救護車，服務廣州市城區，覆蓋範圍大約1500平方公里.
廣州市急救醫療指揮中心轄下嘅平治救護車
台灣
台灣嘅救護車主要管理單位係行政院衛生署，並可分為兩大類：內政部消防署轄下各消防局嘅救護車、以及各醫療機構或私人救護車公司嘅民間救護車. 消防署嘅救護車有個花名叫「91車」，因各消防單位普通型救護車編號都係91字頭，以119勤務中心指派嘅第一線緊急救護任務為主. 民間救護車主要作為轉診、特約病患急診、瀕死病患返家嘅服務為主.
目前消防署救護車主要來源多數係民間捐贈，車型多數係福士Transporter（T5）同埋現代Grand Starex.
另外軍用救護車因屬於軍用車輛，唔係行政院衛生署管理.
澳門
澳門目前嘅救護車服務係由澳門消防局提供.
澳門消防局網頁上面嘅救護車相
香港
香港嘅緊急救護車服務由三間機構免費提供，包括香港消防處救護總區、醫療輔助隊、以及香港聖約翰救護機構旗下嘅香港聖約翰救傷隊. 另外，醫療輔助隊以及醫院管理局提供非緊急救護車服務.
現時香港嘅緊急救護車主要用平治Sprinter 516CDi、518CDi同埋519CDi型 ，亦有行得斜路、山區或崎嶇不平道路嘅越野路華「防衛者」130型 、特別啱行狹窄路面嘅鈴木DA64V型 同埋平治Sprinter 316CDi型.
可以處理大量傷病嘅「流動傷者治療車」就有平治1828L型、平治1517L型同埋丹尼士DFS237R4B型.
醫院管理局提供非緊急醫療運送服務，協助行動不便病人往返醫院. 旗下嘅非緊急救護車主要用豐田Coaster小巴以及平治Vario.
日本
（以下內容來自日文版維基百科）
目前，除咗消防部門外，日本海陸空自衛隊亦有配備救護車.
南韓
南韓救護車
歐洲
同所謂嘅「英美模式」（主要以各級救護員去現場為病患提供初步治療，然後送去醫院）唔同，包括法國德國等等嘅歐洲國家採用所謂嘅「法德模式」，即係由醫生護士直接去現場救治傷病患者. 歐洲救護車規格標準，係歐盟訂立嘅CEN 1789.
法國
SAMU de France 法國緊急醫療服務
美國
睇：美國嘅緊急醫療服務
美國嘅緊急醫療服務可以分為公營同民營兩種. 公營服務包括各級政府嘅正規緊急服務部門或者義務緊急服務單位. 民營救護車主要來自包括醫療機構、民營救護服務公司、同埋慈善團體（例如紅十字會）. 而美國嘅救護車依交通部規範分為三個車型 ：第一型救護車用輕型貨車（Pick-up truck）底盤（例如福特F系列），後面再加上長方「盒子型」後車廂. 第二型以客貨車（例如福特E系列）改裝. 第三型同第一型外觀相似，不過係用客貨車底盤. 第一型救護車有別於其他兩個車型嘅地方係：由於第一型由輕型貨車改裝，故此駕駛艙同後車廂唔相通，而第二同第三型救護車嘅駕駛艙同後車廂係相通嘅.
有啲歐洲國家嘅救護車配備動力輔助裝置，幫助搬運擔架床出入救護車，但美國各地嘅救護車通常無呢類裝置.
以電單車做救護車
早喺第一次世界大戰期間，英、美、法等參戰國已經因為電單車輕巧又比較慳油，而開始研究以電單車作為救護車嘅可行性.
救護電單車係一種輔助或獨自進行緊急醫療服務嘅緊急車輛，一般唔運載病患；但有啲地區，會用拖架或邊車（Side car）嚟運送病人. 相比傳統救護車，救護電單車嘅優勢，係能夠喺交通繁忙嘅地方，以遠遠超過標準救護車嘅速度到達現場，提早為病患提供治療. 目前，全球有多個國家或地區採用救護電單車.
肯雅
作為英國國際發展部（Department for International Development）嘅「五千萬英鎊國家方案（2009年）」一部分，Magunga 衛生中心目前經營電單車（邊車）救護服務.
馬拉維
電單車被用喺馬拉維偏遠農村地區，幫助婦女往返婦產科保健設施進行分娩或必要產前檢查.
中國
北京市嘅紅十字會急救中心由2009年起引入急救電單車.
香港
據文化會社喺2008年1月出嘅書《拯救最前線》（ISBN 978-988-17174-6-7）第173頁介紹，消防處喺1982年試用救護電單車. 起初，只有兩部電單車駐紮摩理臣山救護站. 1986年，消防處認為試驗成果滿意，1987年買多七架電單車作全面試驗，分別駐守沙田、梨木樹、長沙灣、馬頭涌同埋摩利臣山救護站，另有一架駐守上環消防局. 1988年消防處檢討後，認為計劃成功，所以喺1989年，增編至15架救護電單車並駐紮於多個救護站.
消防處嘅急救醫療電單車，適用喺交通擠塞、路面狹窄或救護車輛因各種原因阻住而未能喺召達時間到場而出動. 每一輛急救醫療電單車都配備咗急救醫療器材，由一名受過嚴格訓練嘅急救醫療助理喺事件現場為傷病者進行全面嘅病人評估，以提供全面嘅院前輔助醫療服務.
依家消防處就有36輛救護電單車. 消防處目前採用嘅救護電單車型號主要有本田ST1300P同埋寶馬R900RT.
此外，另一個提供緊急醫療服務政府部門，醫療輔助隊，都有用救護電單車，型號係寶馬R900RT.
日本
日本消防部門喺一啲地區用越野電單車做緊急車輛. 喺街仔同埋交通繁忙嘅大城市地區好有用. 越野電單車有助喺處理城市周圍好多嘅山地丘陵嘅個案. 有啲部門偏好將兩三架電單車編做一小隊. 其中一架電單車攜帶急救箱同埋／或者自動體外心臟去顫器. 小隊嘅其他車可能進行攜帶滅火同埋／或者救援設備. 大多數嘅隊員係受急救培訓嘅消防先遣人員，同埋／或者輔助醫療人員. 每個隊員著輕量消防服同埋駕駛電單車專用嘅消防頭盔. 呢啲電單車有自己嘅無線電台、貨物托架、閃燈同埋警報器.
巴西
自2000年起，聖保羅消防隊採用本田電單車（葡文：Motos Operacionais DE Bombeiros，被稱為「M.O.B.s」），抵消交通擠塞對傳統救護車嘅影響，通常兩架車一組.
英格蘭
喺英國，國家衛生署緊急醫療服務同埋英國聖約翰救傷隊都有用電單車作為快速反應車輛.
威爾士
威爾士聖約翰救傷隊試用成功後引入咗三部電單車，一部本田Transalp 駐守 Newtown，一部寶馬 R1200RT 駐紮首府加的夫中心，重有一架寶馬 F650 涵蓋南威爾士區.
睇埋
[[Category:車]]
蔣肇聰
蔣肇聰（），字肅菴，細名明火，花名「埠頭黃鱔」，係中華民國前總統蔣中正嘅老豆. 響老豆蔣斯千死咗之後，佢接手家業（賣鹽業）. 因為佢好醒同埋好圓滑，所以佢幫屋企搵咗好多錢 ，重打好咗好多關係，為蔣中正第日嘅從政之路打咗一個好重要嘅基礎.
絕對時空
絕對時空（absolute space and time）係物理學上嘅一個概念. 一個假設咗絕對時空嘅物理學理論假設咗時間同空間都係獨立嘅，即係唔會受任何其他物理量嘅影響. 絕對時空嘅假設喺一般地球下環境大致上成立，所以喺古典物理學上廣受採用.
類:物理
米活
米活（Michael Midwood，）係英倫足球員，喺Huddersfield出世. 佢司職前鋒，喺香港嘅愉園、快譯通都踢過. 而家係Ealandians A.F.C.嘅教練.
德政路 (廣州)
概要
全長1755米，闊9米，成條路係單行綫，凈係可以從北邊向南邊行. 呢條馬路分開咗北、中、南三條嘅.
凳
凳，又寫成櫈，係用來坐嘅傢俬，用板加上凳腳做成，無靠背，無𢲲手. 漢朝之前原來係指畀腳踏嘅「蹬具」.
德政路 (廣州)
史
喺清朝嗰陣，呢度附近有間衙門，而衙門隔籬就係德政街. 1930年，廣州市政府決定喺度開馬路，於是拆咗間衙門來開路，起名做「德政路」. 喺文化大革命嗰陣，呢條馬路嗌過「立新路」呢隻名. 不過到咗1981年，呢條路就改返之前嗌嘅名，啫係依家嘅「德政路」.
經過嘅道路
呢度啲路嘅順序係從南去到北嚟排嘅，其中加粗咗嘅字係主幹道：
凳
細嘅凳叫凳仔，矮凳都得；長嘅凳叫長凳、橋凳或者係板凳；可以摺得埋嘅凳叫摺凳，摺得埋嘅凳仔又叫交倚.
至於有靠背／挨凭嘅「坐具」叫做椅，有得「倚」靠.
「椅，坐具後有倚者，今人俗呼椅子. 」——《正字通》
史
凳有過千年歷史. 古埃及人畫有坐凳法老王像. 中國唐代之前都係坐響地蓆上面.
興泰路 (廣州白雲)
興泰路（）係中國廣東廣州嘅東西走向道路，喺白雲區近廣園新村. 西邊從機場路開始，一直去到東邊嘅松柏大街.
敘述
全長481m，闊10米，雙向2車道.
經過嘅道路
條路從西到東排，加粗嘅字係主幹道：
類:廣州道路
加夫利
加夫利（Peter Guthrie ，）係英倫足球員，喺紐卡素出世.
作為職業足球員，佢司職守門員，喺香港嘅星島、流浪、愉園都打過. 2008年5月返到紐卡素揸巴士.
廣州市信息工程職業學校
係中國廣東廣州嘅技校，1963年成立，有四個校區，分別喺荔灣區、白雲區、天河區入面.
史
學校喺1963年開辦，2005年，廣州市教育局為咗整合教育資源而將廣州市無線電中等專業學校、廣州市化工中等專業學校，及廣州市信息技工學校、廣州市無線電技工學校等4間蔴雀學校合併. 2014年4月21號同中興通訊簽約而成為合作夥伴.
出面網頁
類:廣州技校 類:荔灣區 類:廣州市白雲區 類:天河區
長凳
長凳，又叫橋凳或者板凳，係種凳，比較長身同矮身，可以坐幾個人，有啲長凳重有得挨.
[[Category:凳]]
伊姆雷·拉卡托斯
伊姆雷·拉卡托斯係一個匈牙利、英國數學家、哲學家、大學教員、物理學家.
楚 (周)
楚（），又叫楚國、荊、荊楚，響今日中國境內，係周代一諸侯國. 楚君主姓羋，熊氏. 最早喺古荊州之地嘅楚部落興起，春秋時係諸侯，戰國時代就係戰國七雄之一，前223年俾秦國滅咗.
領地大致係家下成個湖南、湖北，同埋上海、重慶、浙江、江蘇、山東、貴州、雲南、江西部分地方.
楚國歷經800年，由立國第330年開始實質上係楚王庭佮荊蠻合併成國，實力正得到增強到得爭霸嘅程度，所以個年都得着認爲係元年.
Thoiry, Ain
Thoiry係法國嘅一個市鎮，位置喺安省.
馬素·麥魯恆
馬素·麥魯恆係一個加拿大哲學家、作家、大學教員、社會學者、文學評論家.
原點
原點（origin）喺數學上係指一個坐標系統當中攞嚟做對照嘅點.
智利海嶺
智利海嶺係太平洋東南一個海嶺，喺南美洲西岸智利對出，納斯卡板塊同南極洲板塊之間，西面接住東太平洋海嶺.
湯美
湯美（Tomy Adriano Giacomeli，）係巴西足球員，司職前鋒，喺香港嘅西貢朋友、愉園都踢過. 2000年重當選香港足球先生. 而家係自由身.
莫里斯·梅洛-龐蒂
莫里斯·梅洛-龐蒂係一個法國哲學家、教授.
小飛俠阿童木
小飛俠阿童木係日本漫畫家手塚治虫創作嘅一個角色，最先出現喺1952年漫畫雜誌連載. 佢係個21世紀嘅人形機械人.
森安洋文
（）係日本足球員，司職後衞，效力過FC岐阜.
一維
一維（1D）係由長度一個維度所構成嘅空間.
Hung1
hung1係拉丁字母同阿剌伯數字串字，指：
廣東話拼音
廣東話拼音，數字代表聲調.
Thoissey
Thoissey係法國嘅一個市鎮，位置喺安省.
今日疫情
《今日疫情》（WARS（第1輯） / Covid（第2輯））係香港電視娛樂製作嘅健康資訊節目，為咗香港嘅武漢肺炎疫情而特別製作. 節目有兩輯：第1輯由2020年2月3號到6月5號逢禮拜一到五 19:30－20:00 喺ViuTV播；第2輯由2020年2月28號到4月1號逢禮拜一到五 22:30－23:00播.
節奏神經科學
節奏神經科學（neuroscience of rhythm）係指神經科學上對節奏同腦活動之間嘅關係嘅研究.
食物攝影
嘢食攝影係種靜態攝影，商用攝影嘅一種，用靚相令嘢食好吸引，用喺廣告、食品包裝、菜牌同食譜裏頭. 攝影師會用好多時間、設備、器材、整到啲相好正，好多時要出動美術指導（art director）、道具、攝影師同埋佢嘅啲𡃁（助手）.
皮埃爾-約瑟夫·普魯東
皮埃爾-約瑟夫·普魯東係一個法國經濟學家、社會學者、政治人、新聞工作者、哲學家、作家.
咯嗲
咯嗲（發音：gok1 de1；英文：Cocktail /ˈkɒkteɪl/） 可以指：
亞歷西斯·德·托克維爾
亞歷西斯·德·托克維爾係一個法國哲學家、政治人、作家、社會學者、法學家.
位能
位能（），又叫勢能（），包括重力勢能、彈性勢能、電勢能等等，係指物體因為佢嘅位置而產生嘅能量，當件嘢嘅位置改變，就可以將位能轉化做動能或者其他能量. 位能同保守力有密切關係，對於每一個保守力都可以定義一個位能.
概論
位能係物體因為喺某啲力場入面嘅位置而有嘅能量. 喺一個引力場（gravitational field）入面，要將一件物體移離個引力場嘅中心就要抵抗引力場持續施喺件物體上嘅引力：如果除咗引力之外冇任何嘅力施件物體，俾佢自由下墜（free fall）嘅話，佢會因為受引力場嘅力吸引而傾向向住個引力場嘅中心加速（牛頓第二定律）. 假想有件物體喺一粒行星嘅引力場入面，唔受干擾噉樣受到股引力 向住粒星嘅中心跌落嘅話，佢跌咗某段距離  之後，股引力喺佢身上作咗嘅功 W 就會等如 ： 而如果要施股力 ，將一件物體喺個引力場當中移離引力場中心 嘅距離，期間速度恆定不變－，，，就總共要施以  咁多嘅作功. 順帶一提，呢條式假設咗 同粒行星嘅直徑比起上嚟好細，所以喺成個過程入面  嘅數值可以當冇變（詳情睇牛頓萬有引力定律）.
如果件物體係自由下墜，件物體因為受咗引力，所以會加速，而佢嘅速度升表示佢帶嘅動能會跟住升. 如果件嘢冇因為受空氣阻力而減速嘅話，根據能量守恆定律，佢失去嘅位能會等如佢得到嘅動能，即係話： 由呢條式嗰度可以睇得到「一件物體受嘅引力」、「佢自由下墜咗嘅距離」同埋「佢嘅動能改變」之間成嘅數學關係. 用呢柞式計到出嚟嗰啲結果（考慮埋空氣阻力呢啲拉雜嘢嘅話）同實驗得出嘅結果吻合，所以呢柞式廣受物理學界採用.
動能同位能喺物理學同埋好多工程學領域上都係不可或缺嘅概念. 例如想像家陣有架過山車由路軌頂點向下衝，期間架車會加速得到動能，架車所得嘅動能嘅量局部取決於架車喺頂點嗰陣嘅位能嘅量. 頂點位能嘅量可以用相對簡單嘅數（頂點嘅高度等）估計，所以動能同位能嘅概念可以攞嚟幫手估計架過山車向下衝嗰陣嘅最高速度會係幾多，而知道過山車嘅最高速度對於評估過山車嘅安全嚟講有用. 詳情可以睇埋過山車物理嘅嘢.
阿神
阿神可以係：
黑社會 (電影)
《黑社會》係喺2005年出嘅香港電影之一，呢套戲亦係喺康城影展參加過競賽嘅作品. 續集係《黑社會２：以和為貴》.
劇情大綱
故事背景係講述香港黑社會一啲內部爭鬥嘅事，當中圍繞住好多唔同嘅人，關係亦千絲萬縷，所以角色人數亦特別多；而且當中混雜好多黑社會嘅背語（即係暗示語）同埋所謂家法嘅場面，令套戲嘅真實感覺更強.
幫會「和聯勝」每兩年就要再選一個新嘅辦事人（最高統帥），今年又係選舉嘅時候，有兩個最有實力嘅地區老大企出嚟參選，佢哋為咗呢次選舉各自招兵買馬，四出拉隴社團叔父同埋其他地區嘅話事人支持. 同一時間，警方已經嚴密監視呢次幫會選舉嘅動靜，知道當中一定會有問題發生.
阿樂係幫會喺佐敦區嘅話事人，為人內冷外熱，係一個冷靜溫和嘅人，不過如果招惹到佢嘅話，可以心狠手辣到得人驚，有一個好愛o錫嘅仔；大D就係荃灣嘅揸弗人，聲大氣粗，外內都係一樣咁冷酷無情，邊個得罪佢嘅話就預咗冇好下場，佢老婆主要就幫佢手睇住盤生意.